Back PRIVREDA PREDSTAVLJAMO Kad se nauka i praksa slože\npetak, 08 novembar 2019 09:28\nU to vreme poljoprivreda je još počivala na radu čoveka i životinje i niko nije mogao da predvidi značajno povećanje produktivnosti poljoprivrede i industrije razvojem nauke i tehnologije u ne tako dalekoj budućnosti. Unapređenje poljoprivrede koja je životinjski rad zamenila mašinama, a rast biljnih kultura korišćenjem mineralnih đubriva, pesticida, novim sortama višeg potencijala rodnosti, meliorativnim zahvatima, višestruko uvećala, pokazala je mogućnosti ali ne i granice razvoja vodeće privredne grane. Osim ove tzv. zelene, desila se i genska revolucija i promocija GMO hrane - hrane za XXI vek.\nU nadi da će vrata za ovu drugu zauvek ostati zaključana, kada je reč o prodoru na teritoriju Republike Srbije, osvrnućemo se na primere dobre prakse i poljoprivrednike koji pokušavaju da kreiraju nove proizvode od sirovina proizvedenih po principima organske proizvodnje. Svetao je primer i sve češće povezivanje proizvođača sa naučnicima-istraživačima, stručnjacima iz za njihovu delatnost interesantnih oblasti, i eksperata, voljnih da odgovore njihovim zahtevima za proizvodima podjednako interesantnim za domaće i strana tržišta. To bi trebao da bude odgovor Republike Srbije na problem povećane tražnje s jedne strane, i očuvanjem zadravlja unošenjem proverene, na prirodan način proizvedene hrane s druge strane.\nOvde je reč o mladim, kreativnim ljudima iz Srbije koji su shvatili da udruženi mogu na lakši, kvalitetniji, produktivniji način da dođu do željenog cilja, o dve mlade zadruge iz šabačke opštine, Zemljoradničkoj zadruzi „Profi-agrar 2018. Slatina" i Specijalizovanoj poljoprivrednoj zadruzi „Natura Balcanica Dobrić“, kao i dr Vladanu Pešiću, genetičaru i profesoru Poljoprivrednog fakulteta Zemun, Univerziteta u Beogradu.\n- Zajedno sa kolegama sa novosadskog Naučnog instituta za prehrambenu tehnologiju (FINS), zaštitili smo dehidriranu malinu koju su proizveli zadrugari „Profi-agrar 2018. Slatina". Proizvod je odobren od strane Odbora za nauku i tehnološki razvoj Ministarstva prosvete, nauke i tehnološkog razvoja, i dobio je sve verifikacije kao jedan od proizvoda sa kojim inovativno može da se izađe na domaće i ino tržište. U tom smislu smo preduzeli neke korake, i sa vodećom kućom u oblasti prirodne kozmetike i saplemenata dogovorili saradnju, kada je u pitanju domaće tržište. Čekamo registraciju od strane Instituta za javno zdravlje, da ovaj proizvod verifikuje kao dijetetski, da bi mogao da se, pored prodavnica zdrave hrane, pojavi i u apotekama, kao saplement, kako bi imao „notu više“. To nam omogućava da izađemo i na zahtevno rusko tržište. U pregovorima smo sa kompanijom iz Moskve, jednim od vodećih inovativnih distributera kada su ovakvi proizvodi u pitanju, i očekujemo da do kraja naredne godine, kada dobijemo sve potrebne „papire“ u Srbiji, kao i ruske agencije za lekove, ovo pomoćno lekovito sredstvo izađe i na ovo veliko tržište - objašnjava dr Pešić.\nDehidrirana malina (malina u prahu) je proizvod koji omogućava korisniku pun ukus maline tokom cele sezone, što nije moguće sa konzumnom malinom, s obzirom na kratak period od branja do konzumacije. Na ovaj način možemo svih 12 meseci u godini da uživamo u ukusu maline, i da u punom kapacitetu unosimo u organizam vitaminime i minerale kojima je malina bogata.\nSaradnja sa Specijalizovanom poljoprivrednom zadrugom „Natura Balcanica Dobrić“ zasnovana je na batatu koji u fazi prerade treba da tržištu ponudi bebi kašice i jedan proizvod za dijabetičare. Radi se takođe o sasvim inovativnim proizvodima, od povrtarske kulture relativno skromno zastupljenoj u našoj zemlji.\n- I za ove proizvode pomoć smo zastražili od FINS-a, i od Instituta za javno zadravlje u Nišu. Već od sledeće godine na parcelama Zadruge uspostavićemo proizvodnju sadnog materijala kako bi imali potpunu kontrolu nad sirovinom, a zarad što kvalitetnijeg finalnog proizvoda koji bi trebali da u što skorije vreme izađu na tržište - rekao je profesor, dodavši da je siguran u pozitivan ishod Konkursa raspisanog od strane Inovacionog fonda, gde bi država trebala u celosti finansira ovaj projekat.\nOvo je fantastičan primer saradnje i povezanosti naučno-obrazovnih institucija i privrede i zajedničkom cilju stvaranja jedinstvenih u svetskim okvirima proizvoda, iz Srbije.


U gradovima Srbije predstavljen prEUgovor izveštaj o napretku Srbije u poglavljima 23 i 24 - Vesti\nU gradovima Srbije predstavljen ...\nU gradovima Srbije predstavljen prEUgovor izveštaj o napretku Srbije u poglavljima 23 i 24\nPotrebno je podstaći uključivanje lokalnih zajednica u proces pridruživanja Srbije Evropskoj uniji.\nIstraživači Beogradskog centra za bezbednosnu politiku predstavili su izveštaj koalicije prEUgovor na diskusionim forumima u Beogradu, Nišu i Požegi održanim tokom maja 2016. godine.\n„Poglavlja 23 I 24 nisu važna samo za našu međunarodnu budućnost. To su mnogo više pitanja koja se tiču naših života i odgovora na pitanje - da li imamo profesionalnu javnu upravu, nekorumpiranu i funkcionalnu policiju, pravosuđe koje je u stanju da nas zaštiti“, naglasila je istraživačica-pravnica BCBP Sofija Mandić.\nOna je dodala kako je u proteklih šest meseci učinjen određeni normativni pomak, dok i dalje veliki problem imamo sa primenom propisa, kao i sa uključivanjem zainteresovane javnosti u njihovu izradu.\nIstraživač BCBP Bojan Elek se osvrnuo na još uvek nerešen slučaj rušenja objekata u Hercegovačkoj ulici.\n„Tada je učinjeno više krivičnih dela - od protivpravnog lišavanja slobode preko uništavanja tuđe imovine do zloupotrebe policije. Da je poglavlje 24 bilo otvoreno pre 2 meseca, incident u Savamali bi nas kandidovao da se to poglavlje blokira“, ocenio je Elek.\nSem predstavnika BCBP, o potrebi uključivanja lokalnih zajednica u proces pridruživanja EU govorili su i predstavnici lokalnih udruženja građana i medija. Oni su se usaglasili da se EU integracije često svode na tehnički i centralno vođen proces, kao i da je neophodno da se lokalne zajednice u njega što pre uključe. Međutim, preduslov tom uključivanju je viši stepen javnosti i dostupnosti informacija o pregovorima.\nKako bi ovako nešto bilo postignuto, lokalne zajednice u Nišu i Požegi će oformiti lokalne timove zainteresovane da učestvuju u procesu pregovora i na taj način, zajedničkim snagama, tražiti blagovremene informacije o tome šta vlasti trenutno preduzimaju u procesu pridruživanja.\nForume na kojima je predstavljen poslednji šestomesečni prEUgovor izveštaj je organizovala Beogradska otvorena škola u okviru projekta „Progovori o pregovorima“, koji teži da lokalnim zajednicama približi važnost pridruživanja EU za svakodnevni život.\nIzveštaj koalicije prEUgovor o napretku Srbije u poglavljima 23 i 24 - oktobar 2016.\nUsporen napredak Srbije u poglavljima 23 i 24


Kuća na drvetu u gradu | Stakleno Zvono e-TV magazin\nKuća na drvetu u gradu\nby Stakleno Zvono · March 28, 2016\nMeđutim, arhitekta Lućijano Pia je uspeo da svoje maštanje pretvori u realnosti. On je imao lepu viziju kako ljudi i priroda treba da žive zajedno u harmoniji čak i u urbanim uslovima. Tada je projektovao, a kasnije i izgradio kompleks apartmana za italijanski grad Torino.\nOva zgrada od pet spratova je mešavina čeličnih nosača i bujnog drveća koja stanovnicima pruža osećaj kao da žive u velikoj kući na drvetu. Arhitekta je sve vreme tokom projektovanja, a kasnije i gradnje, imao u vidu integraciju sa prirodom. Terase organskog i asimetričnog oblika omogućavaju postavku velikih saksija iz kojih raste drveće. U dvorištu ovog kompleksa se nalazi nekoliko veštačkih jezeraca koja stanovnicima pružaju mesto za opuštanje i osveženje tokom toplih letnjih meseci.\nKako je zgrada sa svih strana okružena zelenilom, vazduh u njoj je čist i zdrav za stanovnike, a drveće na terasama pruža odličnu izolaciju i zaštitu od buke i neprijatnih mirisa. Takođe, ovolika količina zelenila u gradu je dobra za ceo okolni eko sistem.\nInternet portal „Eko kuće“ (56.8%)\nSAGRAĐENA PRVA ISTRAŽIVAČKA EKO KUĆA U VALJEVU (56.8%)\nNagrade EU i Evropa Nostre za nasleđe 2016 (43.2%)\nRuralnim urbanistički planovi u Kini (43.2%)\nZelena budućnost građevinske industrije stigla u Beograd (24.3%)\nTags: arhitekturaekokućeLuciano PiaTorinourbana ekologija\nNext story EU se zalaže da voda bude dostupna svima\nPrevious story Ugrožena prirodna staništa u Gornjem Podunavlju\nby Stakleno Zvono · Published March 24, 2010 · Last modified February 16, 2014


NIS: Milion evra za kulturu, sport i obrazovanje u Srbiji - 03.01.2016, Sputnik Srbija\nNIS, jedna od najvećih energetskih kompanija u jugoistočnoj Evropi, društveno odgovorno ponašanje prema zajednici u kojoj posluje pokazuje kroz brojne programe... 03.01.2016, Sputnik Srbija\nPokušavam da objasnim EUrofilskim liberalima da je NIS JEDINA firma koja je promenila vlasnika, a nastavila da radi nesmanjenim kapacitetom, čak i proširuje kapacitete, ULAŽE u svoje poslovanje, OSTAVLJA NEOKRNJEN POREZ Srbiji - jednom rečju JEDINA ZDRAVA FIRMA koja je prodata stranim investitorima. Ali avaj - Rusi su vlasnici, pa je, zbog te činjenice, objašnjavati EUrofilcima kao gluvom šaputati i ćoravom namigivati.\n17:17 03.01.2016 (Osveženo: 17:49 03.01.2016)\nNIS, jedna od najvećih energetskih kompanija u jugoistočnoj Evropi, društveno odgovorno ponašanje prema zajednici u kojoj posluje pokazuje kroz brojne programe kojima se trudi da prepozna potrebe društva, podrži društveno važne projekte i podstakne solidarnost i zajedništvo.\nJedna od najuspešnijih kompanija i najveći budžetski davalac u Srbiji, pored obavljanja osnovne delatnosti: istraživanja, proizvodnje i prerade nafte i gasa, NIS u poslovanju pokazuje i visok nivo društvene odgovornosti nastojeći da se poveže sa društvom stvarajući partnerske odnose koji omogućuju bolju budućnost zajednici.\n„Iako je kompanija NIS okrenuta biznisu, društvena odgovornost predstavlja jedan od naših strateških pravaca. Verujemo da pružanjem podrške zajednici u pravom smislu reči zaokružujemo naše poslovanje u jednu harmoničnu celinu i nastojimo da deo svog uspeha uvek podelimo sa okruženjem u kojem radimo“, kaže za Sputnjik direktorka NIS-a za odnose sa javnošću Sanja Lubardić.\nPod sloganom „Budućnost na delu“ NIS sprovodi pet korporativnih programa. To su „Energija sporta“, „Kultura bez granica“, „Energija znanja“, „Filantropija i volonterizam“ i „Zajednici zajedno“. Na taj način pruža se podrška i podsticaj talentovanim pojedincima i grupama svih generacija.\nNIS je pre svega fokusiran na afirmaciju kulturnih vrednosti, podršku institucijama i manifestacijama od nacionalnog i međunarodnog značaja, kao i talentovanim pojedincima koji stvaraju u različitim oblastima kulture i umetnosti. Tako već sedmu godinu zaredom NIS finansijski podržava internacionalni džez festival Nišvil, već godinama je glavni sponzor Beogradskog međunarodnog filmskog festivala FEST, a treću godinu zaredom podržava „Balkan trafik“, muzički festival posvećen promociji bogatog kulturnog nasleđa Balkana, koji se od 2007. godine održava u Briselu i doprinosi pozitivnom imidžu zemalja regiona.\nPodršku mladima NIS pruža kroz projekat „Energija znanja“, koji podrazumeva partnerstvo s obrazovnim institucijama sa ciljem obrazovanja visokostručnih kadrova osposobljenih za rad u NIS-u, dok promociju zdravog načina života ova kompanija sprovodi kroz program „Energija sporta“, kroz podršku profesionalnog sporta i prepoznavanje mladih talenata.\nKao kompanija koja ima svest o važnosti socijalnih davanja i problemima sredine u kojoj posluje, NIS posvećuje veliku pažnju humanitarnim projektima i aktivnostima. U humanitarne akcije se uključuju i zaposleni NIS-a, i one tako dobijaju filantropski karakter. U fokusu ovih aktivnosti su najosetljivije kategorije stanovništva, a pre svega deca.\nU toku ove godine najznačajniji je bio projekat opremanja laboratorija za fiziku i hemiju u školama koje se nalaze u područjima stradalim u poplavama iz 2014. godine.\n„Upravo smo završili jedan značajan projekat iz domena filantropije, projekat obnavljanja laboratorije iz fizike i hemije“, ističe direktorka za odnose sa javnošću Sanja Lubardić.\n6 Februar 2015, 14:52\n„Ruska kompanija ’Gasprom njeft‘ i naša kompanija ’Naftna industrija Srbije‘, kao i zaposleni ovih dveju kompanija uključili su se u akciju prikupljanja sredstava za sanaciju štete nastale zbog poplava koje su pogodile Srbiju prošle godine. Prikupljena sredstva, u iznosu od 30 miliona dinara, usmerena su u obnovu školskih laboratorija u deset osnovnih škola širom Srbije. Naš partner u ovom projektu bila je Fondacija Novak Đoković, i zaista nam je drago što je fondacija prvog tenisera sveta prepoznala naše društveno odgovorno opredeljenje i priključila nam se“, kaže Lubardićeva.\nUporedo sa svim navedenim aktivnostima, NIS već treću godinu zaredom sprovodi Javni konkurs koji se realizuje u saradnji sa 11 lokalnih samouprava.\nSamo u 2015. godini, NIS je izdvojio gotovo milion evra za realizaciju 152 projekta u opštinama i gradovima, a njihova realizacija je omogućila lakše funkcionisanje brojnih ustanova, kao i rad kulturnih, sportskih i obrazovnih institucija.\n3 Januar 2016, 19:44\n21 April 2016, 08:23


Austrija: Kurc pita ko je organizator podrške Erdoganu u Beču? – Balkanekspresrb.rs\nMinistar je Radiju ORF rekao da će ambasadoru biti postavljeno pitanje da li su turski zvaničnici ohrabrili hiljade ljudi u Austriji da izađu na ulice proteklih dana u znak podrške Erdoganu posle neuspjelog pokušaja puča, prenosi Rojters\nAUSTRIJA je pozvala na razgovor turskog ambasadora u Beču da objasni povezanost Ankare sa demonstracijama u Austriji u znak podrške predsedniku Turske Redžepu Tajipu Erdoganu, koji sprovodi oštre mere posle propalog puča, izjavio je danas šef austrijske diplomatije Sebastian Kurc.\nOn je Radiju ORF rekao da će ambasadoru biti postavljeno pitanje da li su turski zvaničnici ohrabrili hiljade ljudi u Austriji da izađu na ulice proteklih dana u znak podrške Erdoganu posle neuspjelog pokušaja puča, prenosi Rojters.\n“Želimo da razjasnimo… u kom pravcu će Turska krenuti”, rekao je Kurc u intervjuu koji je ORF danas emitovao.\n“Kao drugo, imamo dokaze da je poziv na demonstracije u korist Erdogana koje su održane u Beču upućen direktno iz Turske… a to je apsolutno neodrživo i želimo da uložimo protest zbog toga”, istakao je austrijski ministar spoljnih poslova.\nErdogan je sinoć proglasio tromesečno vanredno stanje, proširivši oštre mere protiv hiljada pripadnika bezbednosnih snaga i članova osoblja sudstva, civilne službe i akademskih krugova nakon neuspelog pokušaja puča izvedatog u petak uveče, podseća britanska agencija.\nJuče je i belgijska vlada pozvala hitno na razgovor turskog ambasadora u Briselu kako bi objasnio komentare ambasade da lokalne vlasti imaju izuzetno bliske odnose sa protivnicima turskog predsjednika Erdogana.(Rojters)\nTagsAustrija Erdogan Sebastijan Kurc Turska\nPosle eksplozije u beogradskom Grmeču 1995.godine


Šoškić: Ozbiljne posledice zastoja u pregovorima sa MMF - Bizlife.rs\nŠoškić: Ozbiljne posledice zastoja u pregovorima sa MMF\n16:30 Beograd, 23/01/2012\nGuverner Narodne banke Srbije (NBS) Dejan Šoškić ocenio je danas da zastoj u pregovorima s Međunarodnim monetarnim fondom (MMF) može imati veoma ozbiljne efekte kroz povećanja kamata i manji priliv stranih investicija.\n„NBS apeluje da se učine dodatni napori radi postizanja dogovora i nastavka aranžmana sa MMF“, kazao je on na konferenciji za novinare.\nŠoškić je kazao aranžman sa MMF u uslovima međunarodne finansijske nestabilnosti predstavlja dodatnu garanciju kratkoročne i srednjoročne makroekonomske stabilnosti Srbije.\n„Ključna opasnost (od odlaganja revizije aranžmana) je da se Srbija definiše kao zemlja koja nije u potpunosti ispunila dogovor“, istakao je guverner.\nTo bi, kako je kazao, značilo zastoj u odnosima sa MMF što može imati negativne posledice po devizno tržište, tržište javnog duga i investicije, a dobar odnos sa MMF je uslov i za povoljne kredite međunarodnih finansijskih institucija.\nŠoškić je precizira da zastoj u odnosima sa MMF može imati direktan uticaj na pad premije rizika Srbije, što dovodi do povećanja kamata i smanjenja priliva direktnih stranih investicija i veoma ozbiljan uticaj na čitav niz makroekonomskih parametara.\nAranžman sa MMF, kazao je Šoškić, predstavlja i dodatnu garanciju poštovanja fiskalne odgovornosti i kredibiliteta fiskalne politike Srbije.\nIzvršni odbor MMF odložio je odobravanje prve revizije kreditnog stend-baj aranžmana sa Srbijom, vrednog 1,1 milijardu evra, pošto je u srpskom budžetu za 2012. godinu premašen dogovoreni iznos zaduživanja.\nmmf dejan šoškić Srbija


McDavid Podesivi steznik za ledja\nNaš najpopularniji steznik za leđa. McDavid #493 univerzalni podesivi steznik pruža maksimalnu moguću potporu.\nSastoji se od neoprenskog zadnjeg dela bez lateksa sa šest elastičnih ojačanja, bočnih delova...\nOsnovna cena: 8.750 din\nSpecial Price 7.000 din Ušteda: 1.750 din (20%)\nMcDavid Podesivi steznik za ledja Naš najpopularniji steznik za leđa. McDavid #493 univerzalni podesivi steznik pruža maksimalnu moguću potporu. Sastoji se od neoprenskog zadnjeg dela bez lateksa sa šest elastičnih ojačanja, bočnih delova koji omogućuju rashaliđivanje i disanje kože i bočnih traka pomoću kojih se podešava pritisak. Termalni neopren na zadnjem delu terapeutski održava toplotu i tako pomaže u otklanjanju bola i ubrzavanju oporavka. Zbog dodatnih traka steznik može da se p\nCitrax forte - tablete za mršavljenje 30 kapsula 33650


NEODGOVORNO: IZREČENA MU MJERA IZOLACIJE, A UMJESTO KOD KUĆE NAĐEN KAKO VOZI BICKLO | Hayat.ba\nNEODGOVORNO: IZREČENA MU MJERA IZOLACIJE, A UMJESTO KOD KUĆE NAĐEN KAKO VOZI BICKLO\nSlužbenici Uprave policije Ministarstva unutrašnjih poslova Kantona Sarajevo nastavili su i tokom današnjeg dana aktivnosti radi provjere poštivanja mjera izolacije, izrečenih od nadležnih inspekcijskih organa.\nTom prilikom, između ostalog, utvrđeno je da osoba Z.G., rođen 1971. godine, sa prijavljenim mjestom prebivališta na području općine Novi Grad Sarajevo, ne poštuje izrečenu mjeru izolacije, jer je provjerom na adresi konstatirano da se na njoj ne nalazi, odnosno da ne stanuje na toj adresi, da bi ga potom na području općine Novo Sarajevo pronašli službenici Treće PU dok je vozio bicikl.\nO navedenom su odmah upoznati nadležni inspekcijski i drugi organi, institucije i ustanove te mu je određena mjera prinudne izolacije u objektu Studentskog doma na Bjelavama, a koji je odlukom Vlade Kantona Sarajevo određen objektom u kojem će se vršiti realizacija ove vrste mjere.\nNavedena osoba predata je u spomenuti objekt i ostaje pod kontrolom za vrijeme trajanja izrečene mjere izolacije, odnosno za vrijeme koliko mu, eventualno, mjera bude produžena te će odnadležnog inspekcijskog organa biti sankcioniran u skladu sa zakonom.\nSlužbenici Uprave policije MUP-a KS intenzivno će i tokom narednog perioda nastaviti s izvršavanjem poslova i zadataka propisanih zakonom i datih u nadležnost ovom policijskom organu od nadležnih organa i institucija u vezi sa prevencijom širenja pandemije koronavirusa (COVID-19), uz akcent na kontrolu poštivanja izrečenih mjera izolacije.


Srbija okupila regionalne vazduhoplovne vlasti :: Direktorat civilnog vazduhoplovstva Republike Srbije\nRepublike Srbije - 04.08.2020 01:19:09\nSrbija okupila regionalne vazduhoplovne vlasti\nU prostorijama Direktorata civilnog vazduhoplovstva Republike Srbije, u sredu 23.marta, održan je regionalni sastanak direktora agencija za civilno vazduhoplovstvo.\nPozivu direktorke Direktorata Mirjane Čizmarov odazvale su se sve kolege iz regiona, direktori vazduhoplovnih vlasti svih bivših jugoslovenskih republika, koji su se po prvi put okupili u tom sastavu na jednom mestu i otvoreno razgovarali o pitanjima od zajedničkog interesa, problemima i izazovima sa kojima se suočavaju u radu, mogućnostima za zajedničko delovanje i modalitetima za unapređenje saradnje.\nRazgovaralo se i o trenutnom statusu memoranduma o razumevanju potpisanih između vazduhoplovnih vlasti koji predstavljaju prepoznatljiv i prihvaćen model za uspostavljanje ovakve saradnje i potrebi za njihovo ažuriranje, mogućnostima formiranja „pool-a“ eksperata i razmeni eksperata čije bi znanje i iskustvo bilo na raspolaganju svima i bilo dragoceno za vazduhoplovne vlasti u regionu, kao i o drugim pitanjima od zajedničkog interesa.\nUočena je potrebe da se uspostavi i olakša tehnička saradnja u konkretnim oblastima koje su u isključivoj nadležnosti vazduhoplovnih vlasti kako bi se postigao zajednički cilj, unapređenje regionalne saradnje u cilju efikasnog suočavanja sa novim izazovima i adekvatno ispunjavanje obaveza koji proističu iz međunarodnih zahteva u oblasti civilnog vazduhoplovstva.\nNa kraju je konstatovano da ovakav format sastanaka doprinosi postizanju zajedničkog cilja te da će ovaj beogradski, kao samo prvi u nizu, prerasti u tradicionalno okupljanje.


Povelje i plakete zaslužnima povodom Dana grada, a dijaspori trg - Radio Televizija Novi Pazar\nApril 20, 2021 April 20, 2021 Sajma Drazanin\t242 Views\nOdlukom Skupštine grada, a na predlog gradonačelnika Nihata Biševca povelje grada biće dodeljene za izuzetan doprinos borbi protiv korone Vojnomedicinskoj akademiji, kao i klinkičkim centrima u Kragujevcu, Sarejevu i Tuzli.\nOsim povelja biće dodeljene i plakete pojedincima :\nŠabanu Šarenkapić- za izuzetan doprinos umetničkom stvaralaštvu\nPosthumno, Ešrefu Džanefendiću – za izuzetan doprinos umetnosti i kulturi Novog Pazara.\nPrvi čovek Novog Pazara Nihat Biševac je u obraćanju rekao da su zaposleni u tim zdravstvenim ustanovama rizikovali svoje živote i da su u najtežim trenucima priskočili u pomoć građanima Novog Pazara.\n“Prethodna godina iznedrila je mnoge heroje kojim se ovaj grad nikad ne može odužiti i nikad ih neće zaboraviti, zdravstvenim radnicima, dijaspori, humanitarnim organizacijama, volonterima, prijateljskim gradovima, Vladi Srbije, Republici Turskoj i Evropskoj uniji”, izjavio je Biševac između ostalog za Radio televiziju Novi Pazar.\nNa svečanoj sednici Skupštine povodom Dana grada , dat je i predlog da se trg ispred muzeja Ras nosi naziv trg sandžačke dijapsore u znak zahvalnosti našim ljudima u inostratsnu što Novom Pazaru pomažu kada je napotrebnije.\nGradonačelnik Biševac je dao i predlog da se novčano nagrade radnici svih zdravstvenih institucija koji rade u crvenim kovid zonama.\nDan Grada na svečanoj sednici čestitali su i predsednica Skupštine Anela Šemsović I predsednici odborničkih grupa.\nDodela povelja i plaketa zakazana je za danas u 17 sati u Kulturnom centru, kada će biti održana svečana akademija.\nPodsećamo, Novi Pazar danas obeležava 560 godina postojanja.\n← Loša vest za čovečanstvo! Emisija ugljen – dioksida počela ponovo da RASTE ove godine, raste zabrinutost za budućnost planete\nBNV: Čestitka povodom Dana grada Novog Pazara →


U udesu koji se dogodio tokom noći na centralnoj gradskoj raskrsnici polomljena su dva negotinska semafora.\nNajpre je stradao semafor na levoj strani ulice, iz pravca grada, kada je na njega automobilom naleteo jedan od vozača. Od siline udarca stub semafora je naprosto bio „presečen“ pri samom dnu, odletevši par metara dalje od mesta gde je bio montiran.\nNi paralelno signalno sredstvo, sa druge strane ulice, nije ostalo uspravno jer ga je, budući da je za susedni bio vezan čeličnom sajlom, ona i bukvalno isekla.\nOborene semafore prijavili su nadležnima prolaznici koji su to jutro prolazili ovom, jednom od najfekventnijih ulica u gradu, koja vodi ka zdravstvenoj ustanovi.\nNa lice mesta ubrzo su izašli pripadnici Saobraćajne policije. Vozilo koje je učestvovalo u ovom incidentu, i samo znatno oštećeno u ovoj nezgodi, ubrzo je nakon izvršenog uviđaja, pronađeno. Ustanovljeno je i ko je upravljao njime, pa će, kako saznajemo, protiv vozača biti podneta prijava po Zakonu o bezbednosti saobraćaja.\nKOLO SRPSKIH SESTARA DARIVALO DECU I PORODICE: „Svetosavsko darivanje“ za najugroženije Negotince\nsaobraćajna nezgoda Negotin semafor Negotin vesti


BEĆKOVIĆ: Nakon istupa predsjednika Kostića, tražim da se SANU zvanično izjasni o Kosovu - Vijesti365\nHome›Regija›BEĆKOVIĆ: Nakon istupa predsjednika Kostića, tražim da se SANU zvanično izjasni o Kosovu\nBEĆKOVIĆ: Nakon istupa predsjednika Kostića, tražim da se SANU zvanično izjasni o Kosovu\nPoziv Akademiji da se izjasni o Kosovu reakcija je Bećkovića na nedavne izjave predsednika SANU Vladimira Kostića i polemike u javnosti oko toga.\nPodsetimo, Kostić je još pre šest godina izjavio da je u ovom trenutku jedina politička mudrost na koji način, sa elementima dostojanstva, napustiti Kosovo, jer „ni de fakto ni de jure nije u rukama Srbije“. On je sa istim stavom izlazio u javnost više puta posle toga što je bilo povod za brojne rasprave i osude u javnosti koje su kulminirale i protestom.\nPridružujem se akademicima Piperu, Tešiću i Danojliću.\nOno što ja mislim o Kosovu i Metohiji svima je poznato i to neću ponavljati.\nDa bismo bili načisto neophodno je da se Srpska akademija nauka i umetnosti zvanično izjasni i u ovom presudnom času onljan i oflajn saopšti svoj stav, odnosno da se izjasne svi njeni članovi, jer su se Predsedništvo i Izvršni odbor već nemušto izjasnili.\nAko to ne učini Srpska akademija nauka i umetnosti, Odeljenje jezika i književnosti ne bi smelo da ćuti i javnost ostavi bez svog jasnog i nedvosmislenog odgovora.


Kako srebrnu ekonomiju pretvoriti u prednost budućeg sveta (3) - Penzin\nPočetna Magazin Godine Društvo Kako srebrnu ekonomiju pretvoriti u prednost budućeg sveta (3)\nMit br. 3: Zapošljavanje je igra nulte sume*, te će zadržavanje starijih radnika samo pogoršati krizu nezaposlenosti mladih\nRealnost br. 3: Zadržavanje starijih radnika verovatno bi povećalo ukupan rast zaposlenosti\nNezaposlenost dostiže rekordne nivoe, naročito među mladima. U decembru 2011. godine, Ujedinjeno Kraljevstvo je prešlo prag od jednog miliona nezaposlenih mladih ljudi, dok je u Španiji oko 52 odsto osoba od 15 do 24 godina nezaposleno. Sa toliko mladih ljudi koji se bore za uporište na tržištu rada, mnogi veruju da će zadržavanje starijih radnika jednostavno pogoršati krizu.\nOvo gledište, koje ekonomisti nazivaju “paušalna zabluda o radu”, pretpostavlja da je broj radnih mesta u jednoj ekonomiji fiksan, što rezultira pogrešnim fokusiranjem na zaštitu postojećih radnih mesta.\nAmerički Nacionalni biro za ekonomska istraživanja pronašao je malo dokaza da stariji radnici uzimaju radna mesta mlađima u Sjedinjenim Američkim Državama. U nekim slučajevima, kao što su Francuska i Kanada, istraživači su takođe dokazali da je veće učešće starije radne snage povezano sa većim učešćem mlađih ljudi, usled ukupnog porasta na ekonomskom grafikonu.\nDa bi podstakli ukupni ekonomski rast, poslovni lideri i kreatori politike trebalo bi da osmisle podsticaje i programe obuke koji će omogućiti starijim radnicima da ostanu na poslu, umesto da ih guraju u penziju kako bi napravili mesta za mlađe radnike.\n*Nulta suma – teorija po kojoj dobici jednog tačno odgovaraju gubicima drugog\nTags:ekonomijanezaposlenost mladihnulta sumaobuka starijih radnikapolitikaposaoposlovna politikaradna snagasociologijatržište radazaposlenje


Vojni sindikat Srbije: Smenjivanje na VMA potvrda jednoumlja koje sprovodi ministar Vulin\n► Vojni sindikat Srbije: Smenjivanje na VMA potvrda jednoumlja koje sprovodi\nVojni sindikat Srbije (VSS) je zatražio smenjivanje ministra odbrane Aleksandra Vulina povodom današnje vesti o smenjivanju načelnika i šefova klinika i odeljenja u VMA kojima je VŠ preporučio da zaštitu potraže na sudu.\nTV N1 je objavila da je poslednjih dana smenjen niz načelnika VMA kojima je zajedničko da su podržali otvoreno pismo koje su Vladi Srbije uputili lekari okupljeni u grupi "Ujedinjeni protiv kovida" ogradivši se od Kriznog štaba Vlade za borbu protiv KOVIDA-19 i zatraživši njegovo smenivanje, uz ocenu da je Srbija "u javno-zdravstvenoj katastrofi".\nU saopštenju VSS piše da je smenjivanje šefova u VMA "još jedna potvrda da u sistemu odbrane vlada nasilje, politička diktatura i jednoumlje koje sprovodi niko drugi nego odlazeći ministar Aleksandar Vulin".\nVSS piše da su smenjeni načelnici i šefovi klinika i odeljenja VMA "koristili svoja Ustavom i međunarodnim konvencijama garantovana prava na peticiju i slobodu mišljenja" i "Hipokratovu zakletvu".\nUz to, piše u saopštenju, "Ustav i od Srbije ratifikovane međunarodne konvencije, kao i Evropska socijalna povelja, garantuju svakom čoveku i građaninu slobodu mišljenja i javnog iznošenja... mišljenja, a naročito kad postoji javni interes da se čuje mišljenje ...strukovnih grupa i vrhunskih stručnjaka u zdravstvu".\n"Administracija Aleksandra Vulina", piše VSS, "posle niza primera kršenja Ustava čineći čak i krivična dela nad predstavnicima zaposlenih vodeći nezakonite disciplinske postupke protiv predstavnika našeg sindikata baš zbog javnih govora i mišljenja, pokazala je da u nasilju može da ode i korak dalje, da proganja baš svakog ko ne misli kao oni".\nDruštvo sudija Srbije: Direktor RTS Vranje ugrožava nezavisnost sudija, VSS da reaguje\nDruštvo sudija Srbije osudilo je danas izjavu direktora RTS Vranje, kojom je "malovažavao" rad suda u Vranju, nezadovoljan konkretnom sudskom odlukom.\nVulin: Modernizacijom postojećih sredstava Vojska Srbije pametnije koristi budžetska sredstva i povećava svoje sposobnosti\nMinistar odbrane Aleksandar Vulin obišao je danas Vojnotehnički institut, gde je predstavljena nulta serija komandno-izviđačkih vozila (KIV), kao produkt modernizacije borbenih-oklopnih vozila...\nNepoznati mlađi muškarac pucao je u krugu zgrade škole u Donjoj Brnjici kod Prištine, u trenutku kada se u školskom dvorištu nalazila grupa srpske dece, prenela je Radio televizija Srbije (RTS).\nVulin: Vojska će biti spremna ako se epidemija ponovi\nMinistar odbrane Aleksandar Vulin ocenio je danas u Kruševcu, gde je prisustvovao trupnom ispitivanju nove tehnike za dekontaminaciju, da 246. bataljon Atomsko-biološko-hemijske odbrane (ABHO)...\nMinistar odbrane Aleksandar Vulin kazao je da "Srbi moraju da budu politički jedinstven narod", a da predsednik Srbije Aleksandar Vučić treba da bude politički zastupnik svih...


Skadarlijska vinska fešta - vino.rs\nnedelja, 21 maj 2017 09:43\nDuh vina, poezije, viteštva i vinske kulture ponovo će se razbuktati na najčuvenijoj beogradskoj kaldrmi, a prolaznici će imati priliku da uživaju u vinima brojnih vinarija i podruma, ali i druženju sa vinskim vitezovima iz čitave Srbije čiji svečani defile ovom ulicom kreće u 17:30 časova od kuce Đure Jakšića do Skadarlijske česme i nazad. Na svečanom otvaranju u 18 sati pozdravni govor uputiće Dama vitez Lila Ražnatović iz Vinskog viteškog reda Subotički pesak - Arena Zabatkiensis. Tom prilikom biće promovisan i novi viteški red, te predstavljeni svi učesnici ove zanimljive manifestacije i prisutni vinari. Prava mala lekcija srpskog vinarstva i vinske kulture koju će dopuniti i profesor Slobodan Jović govoreći o vinu kao inspiraciji poezije i satire.\nPosebno zanimljivo biće na vinskim stolovima gde će se degustirati vina vinarija Plavinci, Vojinović, Vilimonović, Aleks Bermet, Sekulić, Čobanović, Majetić, Vitić, Vlačina, Panić iz Negotina, Panić iz Kozarske Dubice (RS), Mačkov podrum, Čolaković, Vedra, Stobi, Vinojug, Đorđe i mnogih drugih.\nPrema rečima organizatora manifestacija će trajati dok god ima prolaznika u Skadarliji.


Ugovorne strane Energetske zajednice subvencionišu elektrane na ugalj i rudnike sa 2,4 milijarde evra godišnje\nUgovorne strane Energetske zajednice pružaju podršku proizvodnji električne energije iz uglja u vidu direktnih i indirektnih subvencija u iznosu od približno 2,4 milijarde evra godišnje, pokazuju preliminarni rezultati studije koju je sproveo Sekretarijat Energetske zajednice (EZ). Zaključak studije je da bi ukidanje državne pomoći koja se u formi subvencija odobrava za sektor uglja i uvođenje naknade za emisije CO2 dovelo do toga da nijedna jedina termoelektrana u regionu EZ ne bi mogla da radi bez značajnih gubitaka.\nSekretarijat EZ je pozvao sve zainteresovane strane da dostave komentare na studiju i doprinesu bazi podataka, naročito u smislu iznosa direktnih subvencija za korišćenje uglja u proizvodnji električne energije u svakoj od ugovornih strana EZ. Javna rasprava trajaće do 25. aprila 2019. godine, a Sekretarijat EZ će uzeti u obzir rezultate javne rasprave prilikom finalizacije rezultata studije.\nI u izveštaju koji su nedavno objavile organizacije Alijansa za zdravlje i životnu sredinu (HEAL), Sandbag, Evropska mreža za klimatsku akciju (CAN Europe), Mreža za nadzor javnih finansijskih institucija u Centralnoj i Istočnoj Evropi (CEE Bankwatch) i Evropa bez uglja (Europe Beyond Coal) se takođe navodi da 16 zastarelih termoelektrana na ugalj u zemljama Zapadnog Balkana predstavlja zdravstveno i ekonomsko opterećenje za celu Evropu.\nSrbija, BiH i Kosovo* platili 160 miliona evra sektoru uglja od 2015. do 2017.\nZa potrebe studije, direktnim subvencijama se smatraju subvencije koje su direktno povezane sa budžetom, subvencije institucija pod kontrolom vlade i podrška međunarodnih finansijskih institucija i subvencije državnih kompanija, dok se indirektnim subvencijama smatra neplaćanje naknade za emisije CO2 i poslovanje sa niskom profitabilnošću ili gubicima, koje se ne može porediti sa uslovima u kojima posluju drugi tržišni učesnici.\nUkupan iznos direktnih subvencija od 2015. do 2017. premašio je 1,2 milijarde evra.\nStudija takođe pokazuje da bi bez direktnih i indirektnih subvencija za proizvodnju električne energije iz uglja i drugih oblika narušavanja tržišta, naročito unakrsnog subvencionisanja između industrije i domaćinstava, cena električne energije za domaćinstva morala da se poveća za 23% na Kosovu*, 29% u Severnoj Makedoniji, 31% u Bosni i Hercegovini (BiH), 37% u Crnoj Gori i 49% u Srbiji.\nIstovremeno, cene za industrijske potrošače električne energije bi morale da se povećaju za 36% u Crnoj Gori, 34% u Severnoj Makedoniji, 30% u BiH i 18% u Srbiji, dok bi se na Kosovu* smanjile za 9%.\nU studiji se navodi da subvencije omogućavaju kompanijama koje električnu energiju proizvode u termoelektranama da tržište snabdevaju po cenama koje su ispod realnog nivoa ili po cenama koje proizvođačima omogućavaju da gubitke drže na najmanjem mogućem nivou ili čak da budu profitabilni.\nSubvencije se često odobravaju zbog namere države da cene električne energije za krajnje kupce održava na niskom nivou ne bi li se izbegli potencijalni ekonomski, socijalni ili politički problemi.\nSamo u periodu od 2015. do 2017. godine, Srbija, BiH i Kosovo* su iz budžeta i javnih socijalnih fondova izdvojili više od 160 miliona evra za sektor uglja ne bi li očuvali krhki socijalni mir, zaključak je studije.\nKompanije koje redovno dobijaju subvencije nisu motivisane da poboljšaju poslovanje, smanje troškove ili posluju po tržišnim principima.\nKompanije koje električnu energiju proizvode iz uglja u BiH i Crnoj Gori su 2017. godine imale poslovne gubitke, dok su firme u ostalim ugovornim stranama EZ imale pozitivne rezultate iz redovnog poslovanja.\nIpak, da su svi relevantni troškovi uzeti u obzir, sve kompanije u regionu koje električnu energiju proizvode u elektranama na ugalj imale bi gubitke u bilansima za 2017. godinu, navodi se u studiji.\nOvoliki gubici se prave isključivo da bi se zadržale dominantne pozicije i niske cene na domaćim tržištima. Još uvek je nejasno na kakvom je ekonomskom rezonu zasnovana ovakva politika.\nSve veći jaz između energetskih politika udaljiće ugovorne strane od EU\nUgalj postaje prepreka na putu ugovornih strana EZ ka pristupanju Evropskoj uniji, zaključak je studije.\nSekretarijat EZ poziva ugovorne strane da ubrzano ukinu direktne subvencije, da obezbede normalno tržišno ponašanje dominantnih proizvođača električne energije, da uvedu naknade za emisije CO2 i da obezbede usklađenost sa dozvoljenim vrednostima emisija elektrana na ugalj propisanim regulativom Energetske zajednice.\nU suprotnom, sve veći jaz između energetskih politika udaljiće ugovorne strane, posebno one u regionu Zapadnog Balkana, od Evropske unije.\nTagovi: cena električne energije, elektrane na ugalj, emisije CO2, Energetska zajednica, subvencije, termoelektrane, ugalj\nPočetna » Vesti » Električna energija » Ugovorne strane Energetske zajednice subvencionišu elektrane na ugalj i rudnike sa 2,4 milijarde evra godišnje


19. 02. 2014. - Zajednički nastup bh. kompanija na najavljenim projektima Elektroprenosa BiH\nEnergoinvest d.d. Sarajevo i Elektroinženjering Banja Luka organizirali su danas u Sarajevu sastanak povodom mogućnosti zajedničkog nastupa bosanskohercegovačkih kompanija na najavljenim projektima Elektroprenosa BiH. Na sastanku su učestvovali predstavnici vodećih kompanija s prostora čitave Bosne i Hercegovine u oblasti energetike, a kako bi razmijenili mišljenja, pozicije i mogućnosti angažmana u investicijama koje su najavljene iz Elektroprenosa BiH. Učesnici sastanka su se sagalasili da domaće kompanije posjeduju ljudske resurse, reference i tehnologije koje mogu uspješno odgovriti najkompleksnijim poslovima u oblasti energetike.\nSa zadovoljstvom je konstatovano da ovakav pristup ima podršku nadležnih minsitarstava iz FBiH i RS, kao i predstavnika sindikata iz oba entiteta, te su ovom sastanku prisustovali Muhamed Hadžić iz Sindikata metalaca BiH, Obrad Belenzada iz Sindikata metalaca i rudara RS, Bajro Melez iz Sindikata metalaca KS i Mustafa Jugo iz Sindikata Energoinvesta. Uočeno je da u postojećem pravnom okviru ne postoji dovoljno prostora za razvoj i aktivnosti domaćih kompanija, te su se prisutni saglasili da je neophodno uraditi izmjene za poboljšanje uvjeta nastupa domaćih firmi.\nS obzirom na to da je Elektroprenos BiH najavo da će u narednih 10 godina osigurati 800 miliona KM za investicije iz vlastitih sredstava, domaće kompanije žele aktivno participirati i biti ključni izvođač radova na projektima sanacije dalekovoda i trafostanica na području BiH, izgradnji novih dalekovoda i trafostanica do naponskog nivoa 400 kV i ostalih investicja u našoj zemlji, saopćeno je iz Odjela za odnose s javnošću Energoinvesta. Dogovoreno je da će ovakvi sastanci biti redovno održavani radi blagovremenog informiranja, planiranja i nastupa na narednim projektima.


Bivši oficir Vojske RS deportovan iz SAD u BiH - Naslovi.net vesti\nBivši oficir Vojske Republike Srpske Jovo Asentić deportovan je iz Čikaga u Bosnu i Hercegovinu zbog sumnje da je lagao američke imigracione vlasti o njegovoj ulozi u ratu 90-ih godina prošlog veka u BiH, saopštila je američka Služba za imigracije i strance (ICE). Asentić je u ponedeljak deportovan... »\nBIVŠI oficir Vojske Republike Srpske Jovo Asentić deportovan je iz Čikaga u Bosnu i Hercegovinu zbog sumnje da je lagao američke imigracione vlasti o njegovoj ulozi u ratu 90-ih godina prošlog veka u BiH, saopštila je američka... »\nSarajevo -- Bivši oficir Vojske Republike Srpske Jovo Asentić deportovan iz Čikaga u BiH zbog sumnje da je lagao američke imigracione vlasti o njegovoj ulozi u ratu u BiH.\nKako je saopštila američka Služba za imigracije i strance (ICE), Asentić je u ponedeljak deportovan, preneli su danas mediji u BiH, dodajući da su američke vlasti 2006. godine otkrile da je on u nekoliko navrata lagao o svojoj... »\nOdluka o deportaciji doneta je krajem januara 2016. godine. Američke vlasti su 2006. godine otkrile da je Asentić u nekoliko navrata lagao o svojoj ulozi tokom rata u BiH. Nakon što su mu predočeni dokazi, on je priznao da je bio pripadnik Zvorničke brigade između 1992. i 1996. godine. Asentić je,... »\nOdluka o deportaciji doneta je krajem januara 2016. godine, preneo je sajt Klix.ba. Američke vlasti su 2006. godine otkrile da je Asentić u nekoliko navrata lagao o svojoj ulozi tokom rata u BiH. Nakon što su mu predočeni dokazi,... »\nJovo Asentić (65), bivši oficir Vojske Republike Srpske, deportovan je iz SAD u BiH u ponedeljak zbog laganja američkih imigracionih vlasti o svojoj ulozi tokom rata u BiH, saopštila je Služba za imigracije i strance.\nOdluka o deportaciji doneta je krajem januara 2016. godine, preneo je sajt Kliks. Američke vlasti su 2006. godine otkrile da je Asentić u nekoliko navrata lagao o svojoj ulozi tokom rata u BiH. Nakon što su mu predočeni dokazi,... »\nBivši oficir Vojske Republike Srpske (VRS) Jovo Asentić (65) deportovan je iz SAD u BiH u ponedeljak zbog laganja američkih imigracionih vlasti o svojoj ulozi tokom rata u BiH, saopštila je Služba za imigracije i strance (ICE).\nAsentić je u ponedeljak deportovan iz SAD-a u BiH, preneli su mediji u BiH, dodajući da su američke vlasti 2006. godine otkrile da je on u nekoliko navrata lagao o svojoj ulozi tokom rata u BiH. Nakon što su mu predočeni dokazi,... »\nAmeričke vlasti su 2006. godine otkrile da je Jovo Asentić u nekoliko navrata lagao o svojoj ulozi tokom rata u Bosni i Hercegovini.\nBivši oficir Vojske Republike Srpske Jovo Asentić (65) deportiran je iz Sjedinjenih Američkih Država u Bosnu i Hercegovinu zbog laganja američkih imigracionih vlasti o svojoj ulozi tokom rata u Bosni i Hercegovini, saopćila je... »\nAsentić je u ponedeljak deportovan iz SAD u BiH, preneli su danas mediji u BiH, dodajući da su američke vlasti 2006. godine otkrile da je on u nekoliko navrata lagao o svojoj ulozi tokom rata u BiH. Nakon što su mu predočeni... »\nSAD deportovale bivšeg oficira Vojske RS\nDržavljanin Bosne i Hercegovine Jovo Asentić, koji je u ratu služio kao oficir Vojske Republike Srpske, u ponedeljak je deportovan iz SAD-a.\nFoto: Guliver/Getty Images/Thinkstock Odluka o deportovanju donesena je krajem januara 2016. godine zbog laganja američkih imigracionih vlasti o njegovoj ulozi tokom agresije u BiH, piše ICE Chicago (Služba za imigracije i... »\nVlasti su 2006. godine otkrile da je Asentić u nekoliko navrata lagao o svojoj ulozi tokom rata u BiH. Nakon što su mu predočeni dokazi priznao je da je bio pripadnik Zvorničke brigade između 1992. i 1996. godine, a odluka o... »\nB92 pre 31 minut još 21 povezana


CIN pokrenuo TV debatu o sigurnosti hrane u BiH - CIN\nCIN pokrenuo TV debatu o sigurnosti hrane u BiH\nU debati televizije PINK BH će učestvovati vlasnici restorana u čijoj hrani su pronađene bakterije, te znanstvenici i novinari.\nU četvrtak, 14.09., sa početkom u 21.50 sati, na televiziji PINK BH emitirat će se novo izdanje emisije ‘Zabranjeni forum’, u sklopu koje će se razgovarati o sigurnosti hrane u BiH.\nUrednik emisije Aleksandar Hršum inspiraciju za ovu emisiju pronašao je u istraživanju pod nazivom ‘Bolest u tanjiru’, koje su novinari Centra za istraživačko novinarstvo (CIN) iz Sarajeva uradili u suradnji sa sarajevskim Veterinarskim fakultetom, a koje je imalo za cilj da pokaže kakva je hrana koju jedemo.\nIstraživanje je pokazalo je da je gotovo polovina uzoraka hrane koji su kupljeni u tri bosanskohercegovačka grada: Sarajevu, Mostaru i Banjoj Luci zaraženo opasnim bakterijama.\nRezultate CIN-ovog istraživanja komentirat će između ostalog eksperti sa Kliničkog centra Univerziteta u Sarajevu, Veterinarskog fakulteta, vlasnici objekata u kojima su pronađene bakterije, kao i novinari CIN-a.


Dogovorena intenzivnija saradnja ženskih parlamentarnih mreža Narodne skupštine i Skupštine Vojvodine - Skupština Autonomne Pokrajine Vojvodine\n23. 12. 2016.Dogovorena intenzivnija saradnja ženskih parlamentarnih mreža Narodne skupštine i Skupštine Vojvodine\nNovi Sad, 23. decembar 2016. godine – Predstavnice ženskih parlamentarnih mreža u Narodnoj skupštini Republike Srbije i Skupštini Autonomne pokrajine Vojvodine, dogovorile su se na današnjem sastanku u pokrajinskom parlamentu da će od početka sledeće godine unaprediti dosadašnju saradnju i otpočeti intenzivnije i konkretnije zajedničke aktivnosti.\nDelegacija Ženske parlamentarne mreže Narodne skupštine predvođena koordinatorkom te mreže Marijom Obradović, učestvovala je u radu današnje sednice Ženske parlamentarne mreže Skupštine AP Vojvodine. U srdačnom i otvorenom razgovoru, predstavljena su pozitivna iskustva, primeri dobre prakse, dosadašnji rad i planovi za naredni period. Razmotrene su mogućnosti uključivanja i učešća Ženske mreže iz Skupštine AP Vojvodine u aktivnostima koje realizuje Ženska parlamentarna mreža u Narodnoj skupštini. Dogovoreno je da predstavnice dve mreže nakon novogodišnjih i božićnih praznika razmene svoje predloge zajedničkih aktivnosti i da se potom zajednički pristupi njihovoj realizaciji.\nBudući da su od svog formiranja obe mreže uspešno realizovale niz aktivnosti na planu poboljšanja položaja žena, postizanju pune rodne ravnopravnosti i na formiranju i povezivanju različitih mehanizama rodne ravnopravnosti posebno na lokalnom nivou, mišljenja smo da će se zajedničkim delovanjem i međusobnom podrškom, lakše ostvarivati zajednički ciljevi, a da će rad i zalaganje nas kao poslanica biti vidljiviji, kazala je koordinatorka Ženske parlamentarne mreže u Skupštinmi AP Vojvodine Stojanka Lekić. Gošće iz Narodne skupštine pozdravio je i Generalni sekretar pokrajinske Skupštine Nikola Banjac koji je tom prilikom poslanicama poželeo uspešan rad i dobru zajedničku saradnju.\nSuština je da imamo zajedničke aktivnosti naših poslanica, kao i zajedničke predloge i amandmane u cilju jačanja zajedničkog delovanja i ostvarivanja ciljeva na obostranu korist i na korist svih žena, kazala je koordinatorka Ženske parlamentarne mreže u Narodnoj skupštini Marija Obradović. Mi smo spremne i otorene za svaki vid saradnje, naglasile su u svom obraćanju na sednici predstavnice Ženske parlamentarne mreže iz Narodne skupštine Republike Srbije i izrazile nadu da će kokretizacija saradnje imati pozitivne efekte i dobre rezultate.\nPre razgovora sa delegacijom Ženske parlamentarne mreže iz Narodne skupštine, članice Ženske parlamentarne mreže Skupštine AP Vojvodine razmotrile su i prihvatile Informaciju o realizovanim aktivnostima te mreže u prethodna tri meseca. Koordinatorka Stojanka Lekić je konstatovala da je nakon formiranja novog sastava i organa Mreže nastavljen kontinuitet u radu i da se u Vojvodini mnogo radilo, ali da to nije bilo dovoljno vidljivo što je i bio jedan od razloga da se inicira intenziviranje saradnje sa Ženskom parlamentarnom mrežom Narodne skupštine Republike Srbije, kako bi se učinak i vidljivost rada podigli na jedan viši nivo. Ženska parlamentarna mreža Skupštine AP Vojvodine je u proteklom periodu organizovala i realizovala ili učestvovala u jedanaest različitih značajnih aktivnosti.\nOrganizovala je i održala u pokrajinskom parlamentu veoma uspešan sastanak sa predstavnicama lokalnih samouprava i mehanizama rodne ravnopravnosti. Članice Mreže su učestvovale na Beogradskom bezbednosnom forumu, prisustvovale su sajmu stvaralaštva seoskih žena Vojvodine održanom u Zrenjaninu,organizovale su edukativnu sesija za odbornice i članove/ce lokalnih mehanizama za rodnu ravnopravnost. Zatim, članice Mreže su prisustvovale 4. Nacionalnoj konferenciji ŽPM Narodne skupštine Republike Srbije u Beogradu,održale su sastanak sa odbornicama Skupštine opštine Bački Petrovac. Ženska parlamentarna mreža pokrajinske Skupštine održala je i sednicu posvećenu rodnom budžetiranju, organizovala je konferenciju za novinare povodom „16 dana aktivizma protiv nasilja nad ženama“ i potpisivanje peticije u Skupštini AP Vojvodine da 18. maj bude dan sećanja na žene žrtve nasilja. Mreža je u Skupštini AP Vojvodine organizovala i predstavljanje knjige „Žene i politika“.


Stranačke aktivnosti\t Uto, 26.01.2021. 14:50\nPovodom imenovanja Sedina Kahrimana na poziciju predsjednika Kantonalnog odbora SDA u Sarajevu reagovala je Nasiha Pozder, zastupnica Naše stranke u Parlamentu FBiH. Ona ukazuje da se to imenovanje kosi s Kahrimanovom pozicijom u BH Telecomu.\n„Zakon o javnim preduzećima u FBiH zabranjuje imenovanja na pozicije u upravi preduzeća licima koja vrše funkcije u političkim strankama. To je zabranjeno i po Statutu BH Telecoma. Međutim, trenutno imamo situaciju da generalni direktor BH Telecoma, izabran na mandatni period od četiri godine, obnaša funkciju predsjednika Kantonalnog odbora političke organizacije. Jasno je da se radi o povredi Zakona i Statuta. Odluka o imenovanju Sedina Kahrimana na poziciju generalnog direktora dioničkog društva BH Telecom Sarajevo donijeta je 28. 8. 2020. S obzirom na to da je donijeta za period od četiri godine, ona bi morala biti još na snazi. Ipak, postavila sam pitanje Vladi da li ta odluka još vrijedi. Ako je tako, da li će, nakon imenovanja Sedina Kahrimana za predsjednika Kantonalnog odbora SDA Sarajevo, Nadzorni odbor BH Telecoma donijeti odluku o razrješenju generalnog direktora? Podsjećam, radi se o preduzeću čijih je 90% dionica u vlasništvu građanki i građana Federacije Bosne i Hercegovine i ne smije biti podložno stranačkim interesima.\nOno na šta bih još željela skrenuti pažnju jest koliko je politika SDA neprincipijelna i koliko stranačke interese stavlja ispred državnih. Naime, iako kao direktor Kahriman ima obavezu da ovo preduzeće osnažuje, njega od njegove primarne obaveze SDA odvlači zadužujući ga da spašava njihov kantonalni odbor. Još jednom podsjećam, radi se o preduzeću koje je u 90-postotnom vlasništvu FBiH, ali i koje je 2019. godine bilo najpoželjniji poslodavac u javnom sektoru. Dakle, SDA-u je trenutno preči kantonalni odbor od takvog preduzeća. Ne smijemo postati imuni na praksu, koja je na snazi već decenijama, da se u uprave javnih preduzeća imenuju kadrovi iz SDA i drugih vladajućih stranaka.“


24. decembra ove godine rušenje kuće gde su činjeni zločini\nNaslovnica NAJNOVIJE Nacija 24. decembra ove godine rušenje kuće gde su činjeni zločini\nVišegrad – Opštinska inspekcija za urbanizam u Višegradu donela je nalog o rušenju nedavno obnovljene spomen kuće Pionirskoj ulici u tom gradu, u kojoj je 14. juna 1992. godine zapaljeno više od 70 civila bošnjačke nacionalnosti.\nKuća bi, prema nalogu opštine Višegrad trebalo da bude srušena 24. decembra ove godine, zbog čega su reagovali predstavnici bošnjačkih nevladinih organizacija, i najavili da će učiniti sve da sačuvaju kuću koju planiraju da pretvore u spomenik palim žrtvama.\nZbog zločina koji je počinjen u toj kući, u Haškom tribunalu su osuđeni Milan Lukić na doživotnu, a Sredoje Lukić na 27 godina zatvora.\nU Višegradu su danas tim povodom boravili predstavnici Kancelarije visokog predstavnika (OHR), američke Ambasade i OEBS-a, koji su posetili kuću i sastali se sa predstavnicima lokalnih vlasti.\nŠef Političkog odeljenja OHR-a, Piter Aplebaj (Peter Appleby) rekao je da je delegacija međunarodne zajednice doputovala u Višegrad kako bi se na licu mesta informisala “o čemu se radi, kakva je situacija sa kućom, regulacionim planom”.\n“Uverio sam se svojim očima da ne postoje nikakvi problemi i to je ono o čemu ću izvestiti visokog predstavnika sutra u Sarajevu”, kazao je Aplebaj i dodao da je naredba opštinskih vlasti za rušenje kuće u Pionirskoj ulici zabrinula predstavnike međunarodne zajednice.\nDodao je da treba ostaviti vremena i prostora da se provede “pravi zakonski postupak, koji podrazumeva i pravo na žalbu”.\nPrema njegovim rečima, međunarodna zajednica veruje da postoji način da se u ovom slučaju dođe do kompromisnog rešenja, “jer je reč o ljudskim pravima, a pre svega povratku i pomirenju građana”.


RTCG - Radio Televizija Crne Gore - Nacionalni javni servis :: Politika :: Za odlazak ljudi iz Rožaja krivi BS i DPS\nDEMOKRATE 21. 10. 2018. 13:37 >> 13:20 8\nZa odlazak ljudi iz Rožaja krivi BS i DPS\nMale plate, visoka nezaposlenost, malo inovacija i rasprostranjen nepotizam u Rožajama tjeraju mlade da napuštaju svoje domove, navodi se u saopštenju Demokrata. Ističu da su za situaciju krivi oni koji upravljaju tim gradom.\n"Za to i takvo stanje isključivi krivac su Bošnjačka stranka koja upravlja gradom, i njihovi koalicioni partneri sa državnog nivoa Demokratska partija socijalista, koji su decenijama devastirali sve industrijske kapacitete rožajske privrede i doveli ljude na rub egzistencije", navodi se u saopštenju.\nMladi ljudi odlučuju da odu utoliko lakše što danas gotov i da ne postoje barijere da se dođe do ekonomski jakih zemalja, poput Njemačke i Austrije. Taj korak je fatalan za naše društvo, jer radno sposobnog stanovništva je sve manje, naveli su u saopštenju.\n"Masovni odlazak mladih, prije svega talenata, predstavlja znak da lokalna zajednica i država ne posjeduju odgovarajuće strategije razvoja sopstvene privrede i društva, a ako je i posjeduje takva strategija se očigledno ne primjenjuje. Odlazak mlade, visokoobrazovane i visokostručne radne snage smanjuje sposobnost naše lokalne zajednice i države u cjelini da se razvija", navele su Demokrate.\nDodaju da za većinu mladih obrazovanje odavno nije bezbjedna karta za budućnost, zbog čega perspektivu često ne vide u sopstvenoj državi.\n"U razrušenom sistemu vrijednosti škola je sve manje na cijeni, Na birou rada je sve veći broj fakultetski obrazovanih, pa čak i onih sa zvanjima magistara i doktora nauka", istakli su oni.\n"Mi, rožajske Demokrate, smatramo da samo oživljavanje privrednih kapaciteta i dovođenje respektabilnih investitora može zaustaviti ovaj pogubni trend odlaska mladih iz rožajske opštine. Svima, a posebno mladim naraštajima, moramo pružiti priliku da rade, stvaraju i opstaju na svоjim ognjištima, a to nikako nije moguće sve dok su na vlasti u Rožajama ljudi koje za to nije briga i koji su sinonim propasti ove sredine. Smatramo da mladi ljudi kroz različite inicijative, organizacije ili društvene platforme moraju da se nađu u blizini političkih administracija koje donose odluke," kažu u toj partiji.\nZaključili su da su mladi snaga koja u svakom društvu mora da utiče na promjene.\n"Kad god se putem nacionalizma nameću identitetsko-ideološka pitanja mladi moraju da brane ideju zajedništva građanskog društva i države. Mladi koji teže stvaranju pravednog i prosperitetnog društva u Demokratama će uvjek imati iskrenog partnera," pipe u saopštenju.


ВУЧИЋ НАПАДНУТ НА КОСОВУ\nVUČIĆ NAPADNUT NA KOSOVU\nPremijer Aleksandar Vučić nije danas hteo da odgovara na, kako je primetio, neozbiljna pitanja novinara prištinskih medija, koji su se interesovali „kad će Srbija da prizna nezavisnost Kosova“, te „da li vaša država namerava da traži oproštaj za ono što se desilo za vreme rata?“.\nVučić je odgovorio kontrapitanjem: „Da li ima neko drugo, neko ozbiljno pitanje?“.\nNovinare prištinskih medija takođe je interesovalo i da li će posetiti Đakovicu, na šta je on odgovorio da ne zna da li će ga zvati iz tamošnjeg manastira, ali da zna da su Srbe i sada kamenovali kad su pošli u Đakovicu.\nVučić je dodao da očekuje i da će posetiti i Đakovicu, ali i druga mesta na Kosovu i Metohiji.\nMedije je interesovalo i da li je danas imao problema prilikom posete Kosovu i Metohiji.\nVučić je rekao da su neki šutirali automobile u kojima su bili srpski premijer i ministri.\n„Ne znam da li ih bole noge, neki su se nepristojno ponašali. Nije pristojno da se prema ljudima bilo koje vere i nacije tako ponašate“, rekao je Vučić.\nOn je dodao da se u centralnoj Srbiji tako nešto nikad ne bi moglo desiti i da niko ne bi doživeo ono što je on danas doživljavao.\n„To govori o našem različitom pristupu i odnosu“, rekao je Vučić i dodao da se to dogodilo na izlazu sa autoputa ka Gračanici.\nPremijer je, govoreći o razgovorima sa Srbima u Pasjanu i Štrpcu, rekao da je veoma zadovoljan i zahvalan zbog činjenice da su oni pokazali danas da poštuju rad Vlade Srbije i to što odluke donosi hladne glave, a ne vrelog srca.\n„To ljudi razumeju“, rekao je Vučić novinarima na ulasku u konak manastira Gračanica.\nOn je primetio da je danas u Kosovskom pomoravlju video ljude „uzdignutih čela i ruku“, koji ponosno nose srpske zastave na Kosovu i Metohiji.\nTakođe, istakao je da je presrećan i zbog broja ljudi koji su se pojavili na otvaranju porodilišta u Pasjanu, kao i ogromnog broja ljudi koji su ga dočekali u Štrpcu i Gračanici i ocenio da to pokazuje da ljudi poštuju ono što vlada radi.\n„Pred nama je tezak posao u narednom periodu, ali sam uveren da ćemo imati bolje rezultate, da će život da pobedi i da ćemo obezbediti bolju budućnost našem narodu jednom mudrijom i pametnijom politikom“, rekao je Vučić.\nNovinarima se obratio i vladika raško-prizrenski i kosovsko-metohijski Teodosije, koji je rekao da dolazak premijera i ministara potvrđuje jedinstvo u naporima da se sačuva Kosovo i Metohija i srpsko prisustvo na „svetim prostorima“.\n„Najvažnije je da naš narod ostane, da ne prodaje zemlju i da budu na svojim ognjištima. Zajedno država i crkva će uraditi sve da se pomogne svima koji ovde žive“, rekao je on i dodao da su tome posvećeni i da će uz Božju pomoć u tome i uspeti.\nU prvoj poseti Kosovskom pomoravlju jednog viskog srpskog zvaničnika od 1999. godine Vučić je pre Gračanice bravio u Pasjanu, gde je otvordio novi zdravstveni centar sa porodilištem, a potom i Štrpce.\nPremijer je, obraćajući se građanima koji su ga dočekali u Pasjanu, rekao da je Srbija uvek imala hrabrosti da se brani i sačuva svoje, ali da je najviše napredovala u miru i kada je odluke donosila „hladne glave“.\n„Srbija je najviše napredovala onda kada je odluke donosila hladne glave. Kada god smo odluke donosili na takav način, one su bile dobre za naš narod“, istakao je premijer.\n„Sa Albancima, našim komšijama, želimo da živimo lepo“, rekao je premijer i dodao da treba da gledamo svoj boljitak i zajedničku budućnost, jer ćemo stotinama godina pred nama živeti zajedno na istom prostoru.\nOn je apelovao na građane Kosovskog pomoravlja da sačuvaju svoja imanja i da ih, koliko god im bilo teško, ne prodaju, jer ćemo samo na taj način moći da ostanemo „svoji na svome“.\nAli, istovremeno, rekao je, kada im je najteže i kada im je teško treba da znaju da je Vlada Srbije uz njih, da će im uvek pomoći, i sada, i ubuduće, sve više.\n„Nameravamo da i ovde, kao i u Gračanici i Kosovskoj Mitrovici, otvorimo svoje kancelarije“, poručio je premijer.\nOn je istakao da su potrebni veće prisustvo institucija Srbije na Kosovu, kao i investicije. „Na nama je da vam obezbedimo puteve, da vam obezbedimo posao“, kazao je on i podsetio da se upravo na Kosovu rađa najveći broj dece u Srbiji. „Ovo je naša kolevka i niko nas neće sprečiti u tome da se deca ovde i dalje rađaju“, dodao je on.\n„Ali, moramo da gradimo mir“, poručio je Vučić i dodao da samo na taj način i uz punu stabilnost možemo da idemo napred.\nOn je još jednom poručio da će građani Kosovkog pomoravlja imati svu pomoć Vlade Srbije, da će ona biti i veća i češća, i svoj govor završio rečima „Živela Srbija“.\nVučića su u Pasjanu dočekali brojni građani tog mesta, Gnjilana i drugih delova Kosovskog pomoravlja, sa zastavama Republike Srbije, pogačom i solju i uzvicima „Vučiću, Vučiću, Srbija, Srbija“.\nOvo je prva poseta jednog predsednika Vlade Republike Srbije od 1999. godine Kosovskom pomoravlju, to jest Pasjanu i Štrpcu.\nGradjani Pasjana? Celih 50 komada su docekali naseg oslobodioca, oca Srpske nacije Vucica I picoustog.Kakve lazi sire nasi mediji to je neverovatno. Ne pisu o tome da su ga izvizdali gde god se pojavio.\nNajveći pecat su ostavile Vuciceve suze na Kosovu!


Početak Sijeve ere | umitrovic.info\numitrovic / novembar 2, 2017\nNacionalni kongres KP Kine uvrstio je „istorijsku misao“ predsednika Si Đinpinga o „socijalizmu sa kineskim karakteristikama“ u statut partije i stavio ga tako u istu ravan sa Mao Cedungom\n„Kina je ustala, postala je bogata i snažna“, rekao je generalni sekretar Komunističke partije Kine i predsednik Centralne vojne komisije KPK Si Đinping na početku 19. Kongresa Komunističke partije Kine koji je trajao od 18. do 24. oktobra. Poručujući delegatima da moraju da „osiguraju odlučnu pobedu u izgradnji umereno prosperitetnog društva u svim aspektima i da treba da teže velikom uspehu socijalizma sa kineskim karakteristikama u novoj eri“, Si Đinping je govorio o smeru u kojem će se „azijski džin“ kretati u narednim decenijama. „Ovo je bio govor čoveka koji zna gde njegova moćna zemlja želi da stigne i koji ima moć da je tamo odvede“, komentarisao je britanski „Gardijan“, dodajući da je Sijevo izlaganje „manifest predsednika koji ima izglede da vodi Kinu duže od svojih skorašnjih prethodnika, i koji je odlučan da sprovede sopstveni pristup na način kakav nije viđen još od vremena Mao Cedunga“.\nSIOKRATIJA: Socijalizam sa kineskim karakteristikama je, prema rečima Si Đinpinga, „zakoračio u novu eru“. „Biće ovo era u kojoj ćemo obezbediti odlučnu pobedu u izgradnji umereno naprednog društva u svim sferama i sveopštih napora da izgradimo veliku modernu socijalističku zemlju. Ovo će takođe biti era u kojoj će se videti da se Kina približava liderskoj poziciji u svetu“, istakao je kineski šef države. Rekao je i da su „potrebe da ljudi žive bolje sve veće ne samo u pogledu materijalnih i kulturnih potreba“, već da „rastu i njihovi zahtevi za demokratijom, vladavinom zakona, pravičnošću i pravdom, sigurnošću i boljim okruženjem“.\nPortal „Kineski radio internešnel“ (CRI) navodi da je KP Kine na sednici održanoj u utorak izabrala „novo vođstvo 19. saziva partijskog Centralnog komiteta, koje će Partiju voditi narednih pet godina“.\nNešto ranije, portal „Dojče vele“ spekulisao je i da postoji mogućnost da se kineski lider, umesto funkcije „generalnog sekretara“, formalno pozicionira kao „predsedavajući“ KP Kine, što bi mu dalo još veća ovlašćenja u Stalnom komitetu. To će se, međutim, znati tek kada se okonča prva plenarna sednica CK u sredu i odaberu centralni stranački organi, kada ovaj broj „Vremena“ već ode u štampu.\nUkoliko na kongresu ne bude formalno predstavljen naslednik Si Đinpinga, kritičari ukazuju da bi na taj način u Kini moglo da dođe do svojevrsne „putinizacije“ vlasti. Uticajni časopis „Forin afers“, definišući novi društveni poredak u toj zemlji, upotrebio je i zanimljivu kovanicu – „Siokratija“.\nGovoreći o reformi čitavog društva, kineski predsednik dao je i konkretne vremenske okvire do kada bi se izvršila temeljna i sveobuhvatna modernizacija Kine. „U prvoj fazi, od 2020. do 2035. godine, na osnovu svestrane izgradnje bogatog društva, realizovaćemo socijalističku modernizaciju“, rekao je kineski lider. „U drugoj fazi, od 2035. do sredine ovog veka, na osnovu socijalističke modernizacije, Kina će postati moćna, demokratska, civilizovana, harmonična, lepa i moderna socijalistička zemlja“, poručio je Si delegatima.\nU svom izlaganju najavio je i „potpunu reformu vojske na najvišem svetskom nivou do sredine 21. veka“, rekavši da razvoj te zemlje „ne predstavlja pretnju ni za jednu zemlju“. „Bez obzira u kojoj se fazi razvoja nalazi, Kina nikada neće biti hegemon“, poručio je Si Đinping.\nSvega nekoliko sati nakon što je kineski predsednik najavio nastupanje „nove ere“ za tu zemlju, američki državni sekretar Reks Tilerson kritikovao je Kinu zbog kršenja međunarodnog prava, posebno apostrofirajući „provokativne kineske akcije u Južnom kineskom moru“. On je pozvao na jačanje saradnje SAD sa Indijom, kineskim rivalom i zemljom sa kojom se Kina već decenijama bori za prevlast u Aziji, a koju je Tilerson nazvao državom sa kojom SAD dele „viziju o budućnosti“, za razliku od „nedemokratskog kineskog društva“.\nKAD AMERIKA HVALI INDIJU: U kineskom strateškom megaprojektu „Jedan pojas – jedan put“, koji je Si Đinping pokrenuo 2013. godine, upadljivo je odsustvo Indije, uprkos tome što se njena ekonomija ubrzano razvija i što je gotovo u potpunosti integrisana u svetsko tržište.\nZvanični Nju Delhi pribojava se rastućeg političkog i ekonomskog uticaja Kine na evroazijskom kontinentu, a SAD čine sve kako bi „obuzdale“ kineske globalne aspiracije. Zajednički nastup dve globalne „demokratske“, ali i nuklearne sile protiv Pekinga predstavljaće svakako veliki izazov za Kinu i u budućnosti. Sve to se dešava uoči planirane posete američkog predsednika SAD azijsko-pacifičkom regionu početkom novembra, kada će Tramp posetiti Japan, Južnu Koreju, Vijetnam, Filipine, Havaje, ali i NR Kinu.\nSi Đinping je na kongresu svoje partije opovrgao mogućnost da će njegova zemlja kopirati političke sisteme drugih zemalja, jer je kineski sistem „najširi, najoriginalniji i najefikasniji način da se sačuvaju interesi naroda“. Takođe, on je pohvalio dosadašnje uspehe kineskog rukovodstva, posebno u borbi protiv korupcije.\nO efikasnosti društvenih i ekonomskih reformi možda i najbolje govori izveštaj Svetske banke u kojem se navodi da je Kina „od pokretanja tržišnih reformi 1978. godine (…) doživela brz ekonomski i društveni razvoj. Rast BDP-a iznosio je u proseku skoro 10 procenata godišnje – što je najbrže održivo širenje velike ekonomije u istoriji – i izbavio je više od 800 miliona ljudi iz siromaštva.“\nImajući u vidu da je globalna vizija koju Kina nudi svetu okrenuta, pre svega, ka ideji o obostrano korisnoj saradnji sa drugim državama, time se zapravo nudi realna alternativa konceptu zapadnog neoliberalnog kapitalizma. Zahvaljujući projektu „Pojas i put“, zatim učešću u organizacijama kao što su BRIKS, Šangajska inicijativa, Azijska banka za investicije u infrastrukturi (AIIB), Forum 16+1 itd., Kina polako ali sigurno sprovodi svoju viziju u delo.\nDobar deo izlaganja Si je posvetio regionima koji žele nezavisnost, za šta je dobio i najduži aplauz prisutnih partijskih saboraca. „Nećemo tolerisati nikakve pokušaje otimanja jednog pedlja kineske zemlje. Koristićemo sva raspoloživa sredstva da tako nešto sprečimo. Krv je gušća od vode“, upozorio je kineski predsednik.\nOTVARANJE KA SVETU: Nije slučajno što se „nova era“ kineskog uticaja događa u vreme kada američkom administracijom upravljaju konzervativne snage koje bi najmoćniju ekonomsku i vojnu silu sveta da, što je moguće više, izoluju od globalnih partnera i saveznika. Pod vođstvom Donalda Trampa, Amerika se povukla iz Pariskog klimatskog sporazuma, izašla je iz Uneska, napustila je Transpacifički sporazum o slobodnoj trgovini, planira da poništi nuklearni sporazum šest velikih sila sa Iranom i izgradi zid duž granice sa Meksikom. Američko dobrovoljno povlačenje iz uloge globalnog lidera, oslobađa manevarski prostor za Kinu.\nJedan od vodećih američkih stručnjaka za Kinu, Robert Lorens Kun, u izjavi za kinesku agenciju Sinhua rekao je da je Si Đinping u svom izlaganju dao „realnu procenu problema, uključujući socijalne disbalanse, ekonomsku strukturu, endemično zagađenje“ i da je pružio „epski narativ o tome šta je sve Kina značajno postigla, šta još Kina treba da uradi, kao i šta Kina predviđa da je neophodno da ostvari kako bi bila velika nacija“.\nMožda i najvažnija poruka upućena stranim privrednicima i investitorima koja se čula u izlaganju Si Đinpinga jeste i potvrda sa najvišeg mesta da kineska privreda „neće zatvoriti vrata svetu“ već će se „dodatno otvoriti“, uz obećanje da će sva preduzeća koja posluju u Kini imati „jednak i ravnopravan tretman“.\n(Ovaj tekst objavljen je u nedeljniku “Vreme” od 26. oktobra 2017.)\nnovembar 2, 2017 u Svet. Oznake:AIIB, BRIKS, Donald Tramp, Jedan pojas jedan put, Kina, Kongres Komunisticke partije Kine, Novi Put svile, NR Kina, Predsednik Kine, Si Djinping, Si Đinping, Socijalizam sa kineskim karakteristikama\n← EU i kvote: Bitka tek počinje\nNick Cave and the Bad Seeds: Noć sete i euforije →


Hotel Aroma Dryos je spoj kvalitetnih materijala, boja i mirisa u okruženju koji uspeva da bude i moderan i vanvremenski. Hotel se nalazi u centru Mecova, koje je jedno od najlepših mesta…\nHotel Kassaros se nalazi samo 50m od centralnog trga u mestu Metsovo. Izgrađen je 1980. godine, potpuno je renoviran u martu 2010. godine i u prijatnom ambijentu nudi skladni spoj tradicije i luksuza.…\nMelina Hotel se nalazi na samom ulazu u živopisno mesto Kipi, Zagori, u blizini grada Ioannina, i nudi smeštaj u tradicionalnoj kamenoj zgradi koja je izgrađena u skladu sa predivnom arhitekturom…\nDovra Hotel se nalazi u širem regionu oblasti Zagori na udaljenosti od oko 25 km od grada Ioannina. Otvoren je 2006. godine, okružen je četinarskim šumama i u savremenim prostorijama nudi…\nWhite Sands Beach Hotel se nalazi na prelepoj plaži Vrachos - Loutsa, oblast Preveza. To je potpuno novi kompleks lepo uređen sa ukusom i sa pažnjom na detalje, dajući posetiocu osećaj topline…\nZoe's Studios je smešten na uzvišenju u mestu Agia Kiriaki, na udaljenosti od 4 km od mesta Parga, i u ponudi ima klimatizovane smeštajne jedinice uređene u tradicionalnom stilu.…\nChrisanthi Apartments se nalazi u mestu Sivota, na udaljenosti od 500 metara od plaže i pet minuta hoda od centra mesta. Vila je smeštena u lepom prirodnom okruženju idealnom za miran i opušten…


Božo Ljubić zatražio hitan sastanak vladajuće šestorke - Klix.ba\nBiH Božo Ljubić zatražio hitan sastanak vladajuće šestorke\nBožo Ljubić zatražio hitan sastanak vladajuće šestorke\n10.11.2011. u 13:08\nPredsjednik HDZ-a 1990 Božo Ljubić uputio je inicijativu liderima pet vodećih političkih stranka u BiH da što hitnije održe sastanak na kojemu bi razgovarali o reformama i formiranju Vijeća ministara BiH.\n"Osobno sam spreman biti domaćin i organizirati takav sastanak krajem sljedećega tjedna u Sarajevu.", naveo je Ljubić u svojoj inicijativi.\nO tačnom terminu sastanka, smatra on, lideri bi se trebali naknadno dogovoriti.\nPredsjednik Ljubić smatra kako bi do sastanka šest lidera vodećih političkih stranka u BiH trebalo doći tim prije što su postignuti rezultati u formiranju kantonalnih vlada u Srednjobosanskoj i Hercegovačko-neretvanskoj županiji te formirano i već radi Privremena zajednička komisija oba doma Parlamentarne skupštine BiH za provođenje presude Evropskoga suda za ljudska prava u Strasbourgu u slučaju Sejdić-Finci protiv BiH te s obzirom na rokove koji stoje na putu BiH prema EU.\nAkcija u Sarajevu 502\nprije 17h 33m 122\nUhapšen na Dobrinji 84\nprije 15h 54m 106\nprije 11h 47m 62\nprije 13h 12m 106\nprije 23h 45m 65


Klasifikacija delatnosti - Sektor T - Delatnost domaćinstva kao poslodavca; Delatnost domaćinstava koja proizvode robu i usluge za sopstvene potrebe - Delatnost domaćinstava koja proizvode robu i usluge za sopstvene potrebe\nOblast 98 - Delatnost domaćinstava koja proizvode robu i usluge za sopstvene potrebe\nObuhvata različitu proizvodnju dobara i usluga u domaćinstvima. Domaćinstvo treba svrstati ovde samo u slučaju kada nije moguće identifikovati pretežnu delatnost na osnovu koje se ono izdržava.\nAko domaćinstvo proizvodi za tržište, ono se razvrstava prema pretežnoj delatnosti koju obavlja.\nGrana 98.1 - Delatnost domaćinstava koja proizvode robu za sopstvene potrebe\nŠifra 98.10 - Delatnost domaćinstava koja proizvode robu za sopstvene potrebe\nObuhvata proizvodnju raznovrsnih dobara koja se koriste u domaćinstvu, tj. različite aktivnosti domaćinstava u proizvodnji robe za sopstvene potrebe. Te aktivnosti uključuju lov, skupljanje plodova, baštovanstvo, proizvodnju na poljoprivrednim gazdinstvima, izgradnju stambenih objekata, šivenje odeće i ostalu proizvodnju za sopstvene potrebe.\nAko domaćinstvo proizvodi robu za tržište, ono se razvrstava prema pretežnoj delatnosti koju obavlja.\nGrana 98.2 - Delatnost domaćinstava koja obezbeđuju usluge za sopstvene potrebe\nŠifra 98.20 - Delatnost domaćinstava koja obezbeđuju usluge za sopstvene potrebe\nObuhvata različite uslužne aktivnosti domaćinstva za sopstvene potrebe. Ove aktivnosti obuhvataju kuvanje, obrazovanje, brigu za članove domaćinstva i druge usluge u domaćinstvu za sopstvene potrebe.\nAko domaćinstvo proizvodi usluge za tržište, ono se razvrstava prema pretežnoj delatnosti koju obavlja.


Koncerti Beogradske filharmonije posvećeni Mocartu i Korngonlodu - Glas Srpske\nTanjug 07.04.2021 12:36\nBEOGRAD - Šef-dirigent Gabrijel Felc ponovo će se naći pred Beogradskom filharmonijom sa kojom priprema ekskluzivni repertoar tri večeri zaredom posvećen kompozitorima - Mocartu i Korngoldu, od 8 do 10. aprila u Sali BF, saopštila je ta ustanova.\nTokom tri koncerta, Beogradska filharmonija će predstaviti neobičnu vezu između dva kompozitora koji su stvarali u različitim vijekovima - Volfganga Amadeusa Mocarta i Eriha Volfganga Korngolda.\nPubliku očekuje srpska premijera Korngoldove „Serenade za gudače", a orkestar izvodi i Mocartovu Simfoniju br. 39.\nPored toga što dijele ime i austrijsko porijeklo, za oba slavna kompozitora se naširoko pričalo da su vunderkindi - čuda od djeteta.\nIpak, umjetnik Korngold odlazi kasnije u Ameriku gdje osvaja „Oskara" i postaje jedan od najuspešnijih kompozitora filmske muzike zlatnog Holivuda.\n"Na početku je pisao zahtevna i kompleksna dela, u Americi postaje slavan po filmskoj muzici, a nakon rata se vraća u Evropu da bi se vratio karijeri koncertnog kompozitora. Međutim, više ništa nije bilo isto, izmenili su se stilovi i uticaji, a on je ostao u vremenu od ranije i ljudi ga više nisu razumeli", istakao je šef-dirigent.\nOn navodi da je to tragična sudbina za jednog kompozitora i zato je srećan što izvode njegovu "Serenadu za gudače" iz 1947. godine, veoma teško djelo koje se ne svira često.\n"Čak je i premijera u ono vreme bila nespešna, jer muzičari nisu bili spremni. Na sreću, kod nas je situacija sasvim obrnuta i jedva čekam premijeru", zaključio je Gabrijel Felc.\nKako otkrivaju iz Filharmonije, već same pripreme za izvođenje ovog djela tekle su neoubičajeno - na jednoj od proba organizovana je projekcija Korngoldove opere „Mrtvi grad", kako bi Felc i filharmoničari analizirali opus tog kompozitora.


Зелени Србије пружили подршку Зеленима у Грчкој пред парламентарне изборе | Zeleni Srbije\nZeleni Srbije pružili podršku Zelenima u Grčkoj pred parlamentarne izbore\nIvan Karić, predsednik Zelenih Srbije i narodni poslanik Republike Srbije je u utorak, 20. januara, 2015. u Solunu bio gost završne konvencije koalicije Zelenih Grčke i koalicije okupljene oko Sirize, u kampanji za parlamentarne izbore koji će se održati u nedelju u Grčkoj. Ivan Karić je na skupu naveo da je veoma važno da koalicija okupljena oko Sirize pobedi na izborima u Grčkoj, jer čvrsto veruje da su oni jedini koji imaju odgovore na rastuće političke, ekonomske i ekološke probleme u ovoj zemlji. “Politika može biti drugačija, i ako ova koalicija pobedi, ona će pokazati upravo to. Verujem da je ova pobeda važna za ceo region Balkana i za Evropu, jer su promene više nego potrebne”, rekao je Karić.\nZeleni Srbije smatraju da odgovor na ekonomsku krizu nisu mere štednje. Odgovor je zelena ekonomija zasnovana na racionalnom korišćenju prirodnih resursa, njihovoj višekratnoj upotrebi, energetskoj efikasnosti, obnovljivim izvorima energije, potpunom izostanku zagađenja životne sredine i očuvanju biodiverziteta. Posebno mesto u zelenoj ekonomiji ima razvoj eko-inovacija, razmenu znanja i zelenih tehnologija, kao i proizvodnju kvalitetne, ekološke ili organske hrane i proizvoda. Radna mesta će u budućnosti biti zelena ili neće biti novih radnih mesta. U vreme krize, ne smemo dozvoliti da u nama pobedi strah i da se zbog toga okrenemo populistima i nacionalistima, koji samo koriste rastuće probleme da bi dobili podršku za animozitete i mržnju. Treba nam više solidarnosti i više održivosti u svakom aspektu naših života.\nZeleni Srbije su sigurni da ova koalicija sa Sirizom jedina teži zelenoj transformaciji, održivom razvoju i zaštiti životne sredine.\nIvan Karić je izjavio da su grčki i srpski narod vezani jakim prijateljstvom, ali da i dele političke, ekonomske i ekološke probleme. Izrazio je nadu da će u budućnosti ova dva naroda sarađivati još više, i podeliti rešenja za zajedničke probleme.


SRBI IZ KOSOVSKE MITROVICE ponovo vraćeni u pritvor - Informer\nTanjug | 29. 05. 2015.\nSRBI IZ KOSOVSKE MITROVICE ponovo vraćeni u pritvor\nU zatvor u Kosovskoj Mitrovici večaras su ponovo vraćena dvojica Srba, Aleksandar Lazović i Nebojša Vujačić, koji su pušteni da se brane sa slobode pre deset dana, javio je mitrovički Radio Kontakt plus\nKontakt plus je, pozivajući se na izvore u Kosovskoj policiji, preneo da su slobode ponovo lišeni Lazović i Nebojša, a da je odluku o njihovom povratku u zatvor doneo Apelacioni sud u Prištini.\nTu informaciju potvrdio je i advokat Živojin Jokanović, koji je kazao da je dobio službenu potvrdu da su obojica Srba vraćena u zatvor na osnovu odluke Apelacionog suda.\nVujačić i Lazović bili su pušteni da se brane sa slobode pre deset dana na osnovu odluke sudskog veća Osnovnog suda u Kosovskoj Mitrovici. Oni su dvojica od petorice Srba, među kojima je i lider Građanske inicijative SDP Oliver Ivanović, protiv kojih se vodi sudski postupak zbog događaja iz 1999. i 2000. godine u Kosovskoj Mitrovici.\nSrbija Policija Kosovo i Metohija zatvor


Međunarodni dan nestalih obilježen u Sarajevu: Crni baloni i apel za pronalazak nestalih – BHDINFODESK\nby BHD Info Desk Administrator 30/08/2017 0297\nPovodom 30. augusta – Međunarodnog dana nestalih osoba, u Sarajevu su u zrak pušteni crni baloni sa natpisom “Gdje je” te je još jednom ukazano na problem nepronalaska velikog broja nestalih osoba u Bosni i Hercegovini, njih oko 7.000, javlja Anadolu Agency (AA).\nPorodice nestalih osoba, međunarodne organizacije, NVO-i i državne institucije širom svijeta 30. augusta obilježavaju Međunarodni dan nestalih. U Bosni i Hercegovini je pronađeno preko 70 posto osoba prijavljenih kao nestale uslijed rata, što predstavlja najvišu stopu riješenih slučajeva nestalih na svijetu u nekom postkonfliktnom društvu. Međutim, taj proces još nije gotov, postoji još minimalno 7.000 ljudi u BiH čija je sudbina nepoznata.\nKako bi obilježili Međunarodni dan nestalih u Bosni i Hercegovini, Međunarodni komitet Crvenog krsta (MKCK) i Međunarodna komisija za nestale osobe (ICMP) organizovali su današnji događaj na kojem su građanima dijeljeni crni baloni s ciljem olakšavanja i dijeljenja boli sa porodicama koje više od dvije decenije tragaju za kostima najmilijih.\n– Traganje za nestalim je prvorazredno pitanje ljudskih prava, civilizacijska i moralna obaveza svakog pojedinca u našem društvu i svih nivoa vlasti. Zato ponovo pozivam sve one koji imaju informacije o nestalim osobama da ih objelodane i tako daju lični doprinos najhumanijoj poslijeratnoj misiji u ovom regionu, a koja treba osigurati vraćanje hiljada imena i prezimena žrtvama ratnih zločina i njihov dostojanstven ukop – istakla je Borovac.\n– S druge strane, nakon dugog perioda zastoja u radu imenovan je privremeni Upravni odbor Instituta za nestale osobe zahvaljujući kojem je osigurano 600.000 KM tužilaštvima u BiH za ekshumacije. Također, nakon godina zastoja u završnoj smo fazi i imenovanja kolegija direktora što je preduslov normalnog funkcionisanja Instituta za nestale osobe, a bez čega se ne može govoriti o efikasnom traganju za nestalim osobama u našoj zemlji – dodala je ministrica Borovac.\n– Što se tiče Zapadnog Balkana preko 70 posto nestalih osoba je već pronađeno i to je stvarno ogroman uspjeh ako govorimo o statistici. Međutim, moramo i dalje da mislimo na hiljade ljudi koji još uvijektraže svoje nestale u ovom dijelu Balkana – poručio je Holliday.\nPrema njegovim riječima, ne možemo se pretvarati da se ovo društvo vratilo u normalu u kojoj je prije živjelo imajuči u vidu koliko se još ljudi vodi kao nestalo.\n– Ako govorimo i sa pravne strane, činjenica je da kada neko nestane pogotovo kada nestane toliki broj, države imaju obavezu da traže te ljude, da pokušaju da ih pronađu, identifikuju. Jednostavno, da ispune obavezu koju imaju i prema nestalim osobama ali i njihovim porodicama. Vlade država u ovom regionu su dosta adekvatno odgovorile na ovaj izazov. BiH je lider u traganju, pronalaženju i identifikovanju nestalih osoba – dodao je Holliday.\n– Porodice imaju specifičnu potrebu koju je teško razumjeti jer je drugačija od ostalih potreba koju imaju ostali ljudi u društvu. Oni se svaki dan bude sa idejom i nadom da će dobiti neku informaciju – pojasnio je Filipović.\n– Proces ide teško i sporo. U odnosu na prošli dan koji smo obilježili ovdje našli smo oko 170 ljudi, a ako bismo išli tim ritmom treba oko 40 godina da se riješi problem nestalih – rekao je Filipović.


Vesti online / Vesti / Svet / Sada i zvanično: Nestanak malezijskog aviona - nesreća, preživelih nema\nMalezija je proglasila nestanak aviona kompanije "Malezija erlajnz" na letu MH370 "nesrećom" i saopštila da nema preživelih, saopštilo je malezijsko odeljenje za civilni avionski saobraćaj (DCA).\nNijedna potraga nije urodila plodom, od aviona ni traga ni glasa\nAvion "boing 777" nestao je 8. marta prošle godine sa 239 putnika i članova posade ubrzo nakon poletanja iz Kuala Lumpura u pravcu Pekinga. Potraga koja je usledila nije rezultirala nijednim tragom.\n- Zvanično proglašavamo nestanak aviona nesrećom. Verujemo je da je svih 239 članova posade i putnika izgubilo život - rekao je generalni direktor DCA Azarudin Abdul Rahman.\nOn je dodao da je ovo saopštenje u skladu sa standardima aneksa 12 i 13 međunarodne civilne avijacije, što omogućava porodicama putnika da dobiju kompenzaciju kao vid pomoći.\nOn je rekao da je "Malezija erlajnz" spremna da odmah počne proces isplate kompenzacija porodicama žrtava.\nMeđunarodni istražioci pokušavali su da utvrde zašto je "boing" skrenuo nekoliko hiljada kilometara sa svoje redovne rute pre nego što je pao u Indijski okean.\n* Čudna sudbina malezijskih aviona\n* Pad aviona Malezija erlajns ostaće zauvek misterija?\n* Piloti su bili heroji, a ne otmičari\nMalezija je, takođe, pokrenula krivičnu istragu.\n- Obe istrage limitirane su nedostatkom fizičkih dokaza, posebno crne kutije - rekao je Rahman, dodajući da to ne znači kraj i da će Malezija uz pomoć Kine i Australije nastaviti da traga za nestalim avionom.\nČetvrtak 29.01.2015. 17:00\nNaravno kolateralna šteta,nema krivih-srušili ga američki fa,ši,sti.


IZVEŠTAJ nemačke obaveštajne službe BND o korumpiranosti Martija Ahtisarija zaista postoji, a informacije koje sadrži nisu "srpska fikcija", već - realnost, piše u poverljivoj specijalnoj analizi američkog obaveštajnog servisa "Global informejšn sistem" (GIS), koju su "Novosti" dobile na uvid. Do ovih saznanja, ogranak GIS u jugoistočnoj Evropi došao je na osnovu sopstvenog istraživanja, i iz, kako navode, "sigurnih izvora". Ovaj dokument naslovljen je sa: "Dokazi da je specijalni izaslanik UN za Kosovo Marti Ahtisari dobijao mito od albanske mafije za nezavisnost Kosova".\nAnaliza na tri kucane strane počinje konstatacijom da su veterani rasformirane OVK osmog jula izdali saopštenje, kojim upozoravaju međunarodnu zajednicu - posebno Ujedinjene nacije - da se ne mešaju u proces priznavanja nezavisnosti pokrajine. U sledećem pasusu, ističe se da je to saopštenje nastalo u trenutku kada je bivši finski predsednik, još aktuelni specijalni izaslanik UN za status Kosova, Marti Ahtisari, javno optužen za veze s albanskom mafijom. U tekstu se, zatim, navode izveštaji finske novinske agencije STT od 26. i 27. juna, u kojima piše da je specijalnog izaslanika "kupila" albanska mafija, da bi podržao nezavisnost Kosova. Potom se ponavljaju delovi teksta iz banjalučkog lista "Fokus", prema kojima je generalni sekretar UN Ban Kimun zatražio da ga nemačka obaveštajna služba BND detaljno informiše o dešavanjima na KiM. Nemački obaveštajci izvestili su prvog čoveka UN da su albanski separatisti platili za Ahtisarijev plan, koji predviđe nezavisnost Kosova od Srbije. Tim BND, predvođen brigadirom Lukom Najmanom, otkrio je veze Ahtisarija i albanske mafije: snimljeni su razgovori specijalnog izaslanika s Albancima, otkriveno je kako su prebacivali novac Ahtisariju i na koje bankovne račune. Nemci su sakupili čak i kodove ovih računa, koji su potrebni (i dovoljni) da bi se s njih novac podizao.\nBND je zabeležila transfer dva miliona evra iz jedne švajcarske banke, s računa broj 239700-93457-00097, u vlasništvu Albanca Edžeta Borije, koji je bio maskiran of-šor računom pod šifrom DžS52-KOLER, na Ahtisarijev konto u "Kiparskoj banci" - broj 3459346699004533, kod VOLANND. Izvor unutar Unoseka (Ahtisarijeve kancelarije u Beču), agentima BND preneo je da su 12. februara ove godine - dakle, u finišu pregovaračkog procesa završenog neuspehom - dvojica posetilaca Ahtisariju predala dve srebrne torbe s novcem. Oni su se tamo dovezli "mercedesom" džipom, registarskih tablica PR 443-22 CD, za koji je potvrđeno da pripada Vladi Kosova. Dvanaest dana kasnije, istim džipom, ali bez registarskih tablica, pomenuti Edžet Borija, u pratnji dva telohranitelja, ponovo je u zgradu Unoseka uneo dve srebrne torbe. Za Boriju se tvrdi da je "umešan u organizovani kriminal i trgovinu heroinom u Evropi", kao i da je "desna ruka" Bedžeta Pacolija, albanskog milijardera iz Švajcarske. Ova druga "poseta" albanskih mafijaša Ahtisarijevoj kancelariji desila se u vreme pretposlenje runde pregovora o budućnosti Kosova i Metohije, koji su počeli 21. februara u "Austrija centru" u Beču. Agenti BND su zaključili da su sve četiri torbe kasnije, kao diplomatska pošta, koja se na granici ne proverava, otpremljene u Ahtisarijevu kuću u Finskoj. Prema ovim navodima, u njima je bilo 40 miliona evra. Nemci su potvrdili i da je Ahtisari mnogo puta vodio telefonske razgovore s Bedžetom Pacolijem. Obaveštajci su, štaviše, 28. februara (takođe u vreme pregovaračke runde!), trinaest minuta pre ponoći, uočili da u Ahtisarijeve "odaje" ulaze dve žene, u pratnji Borijinih telohranitelja. Tamo su ostale do 5 časova i 17 minuta narednog jutra...\nAhtisarijev portparol Remi Durlo rekao je da je sve ovo "smešna priča, koja dolazi od srpske štampe". Ni Ahtisari, ni Ujedinjene nacije, ništa nisu komentarisali. Američki obaveštajni servis GIS, koji postoji od 1972. godine i radi isključivo za vlade, izveštava da je priča - istinita. TAČIJEV PLAN\nPREMA saznanjima GIS, Hašim Tači pripremio je plan - "sto dana za kosovsku nezavisnost". Po tom planu, na prvoj sednici novoizabranog pokrajinskog parlamenta (izbori bi trebalo da se održe u novembru), poslanici će unilateralno proglasiti nezavisnost Kosova - ne obazirući se na stav Saveta bezbednosti UN. VEZA SOROŠ - OVK\nOriginal postavio Alekasandar3 IZVEŠTAJ nemačke obaveštajne službe BND o korumpiranosti Martija Ahtisarija zaista postoji, a informacije koje sadrži nisu "srpska fikcija", već - realnost, piše u poverljivoj specijalnoj analizi američkog obaveštajnog servisa "Global informejšn sistem" (GIS), koju su "Novosti" dobile na uvid. http://www.novosti.co.yu/code/naviga...tum=2007-07-12\nOriginal postavio eremita Е сада мене интересује неколико ствари:\nOriginal postavio PRIMUS A izvor je bash super....Novosti\ne jes' vala.... da je to kojim slucajem objavio B92 , Danas ili Vreme ja ne bi im'o nikak'ih nedoumica....'Vako... Odgovorite sa citatom\nOriginal postavio De_Sisti e jes' vala.... da je to kojim slucajem objavio B92 , Danas ili Vreme ja ne bi im'o nikak'ih nedoumica....'Vako... E jak mi izvor novosti, u istom su rangu kao i kurir, uostalom chovek stvarno treba da bude naivan da poveruje u neshto tako\nOriginal postavio PRIMUS E jak mi izvor novosti, u istom su rangu kao i kurir, uostalom chovek stvarno treba da bude naivan da poveruje u neshto tako\nOriginal postavio De_Sisti izvini, ali ne slazem se sa ovom tvrdnjom...\nOriginal postavio PRIMUS Slago ili ne ne menja nishta..novosti ostaju novosti..a ovaj chlanak je obichna glupost, sa kojim se zavarava narod\nOriginal postavio WIBU Mislim ipak da je ovo jedino rešenje!


Poziv za Hakaton takmičenje\nPočetak/Društvo/Poziv za Hakaton takmičenje\nNiške Vesti 26. oktobra 2018.\nStudentski Inovacioni centar Elektronskog fakulteta u Nišu (SICEF) poziva sve zainteresovane studente da se prijave za Hakaton – dvadesetčetvoročasovno takmičenje u programiranju. Rok za podnošenje prijava traje do 1. novembra.\nPeti zaredom Hakaton biće održan od 9. do 11. novembra na Elektronskom fakultetu u Nišu.\nTakmičari se prijavljuju preko aplikacije koja je objavljena na sajtu Hakatona, mesec dana pre takmičenja.\n“U pitanju je dvadesetčetvoročasovno takmičenje u programiranju, u kome učestvuje osam timova od po četiri člana. Takmičari se prijavljuju preko aplikacije koja je objavljena na sajtu Hakatona. Jedini uslov je da takmičari budu studenti. Potrebno je da prijave zadovolje kriterijume žirija, nakon čega će kandidatima biti javljeno da li su izabrani da se takmiče na petom po redu Hakatonu. Dobrodošli su i takmičari iz inostranstva kojima će smeštaj biti obezbeđen”, ističu organizatori takmičenja.\nTema Hakaton-a biće poznata neposredno pred sam početak takmičenja, dok su se kao teme prethodnih godina našle aplikacije za pomoć izbeglicama i poboljšanje uslova studiranja.\n“Zadatak svakog tima je da osmisli aplikaciju u lično izabranoj tehnologiji, koja odgovara zadatoj temi i predstavi je stručnom žiriju. Žiri čine profesori Elektronskog fakulteta i predstavnici sponzora, a za prva tri plasirana tima su obezbeđene vredne nagrade”, dodaju organizatori.\nNa Hakatonu takmičarima je pored preko potrebnog interneta i dodatnih monitora, obezbeđena hrana tokom celog trajanja takmičenja, kao i Soba za zabavu kako bi se takmičari odmorili i dobili nove ideje.\nElektronski fakultet Hakaton


U nedelju je održano prvo kolo prvenstva Vojvodine u hokeju na travi, a igrale su ekipe pančevackog Dinama, novosadske Elektrovojvodine i subotičkog Spartaka.\nPrvu utakmicu Dinamo je izgubio sa 4:2 od Spartaka. Bila je to zanimljiva i neizvesna utakmica to samog kraja, u kojoj su igrači Dinama bili zbunjeni ranim vođstvom rivala, pa su morali da jure rezultat.\nDrugi meč je bio vrlo interesantan i slavila je ekipa Elektrovojvodine sa 2:0 protiv Dinama. Susret je obilovao grubim startovima domaćih igrača što sudije nisu sankcionisale. Bilo je udaranja igrača sa i bez lopte i nikome nije jasno zašto sudije nisu reagovale drugačije.\nZanimljivo da je igračica Novog Sada licencirana za ovu ekipu, ali je Pančevka koja trenira sa muškim timom Dinama, a igra za novosadski ženski tim, nastupila i pomogla devojkama iz glavnog grada Vojvodine da pobede Subotičanke rezultatom 3 :2.\nSledeće kolo se igra u nedelju u Subotici.\nSTRAVIČNO (UZNEMIRIJUĆE FOTKE) Zbog JEZIVE POVREDE izgubio vid, a sada je sa 28 godina PRISILNO završio karijeru!\nVELIKA TRAGEDIJA U SANKT PETERBURGU Srušio se krov hale za hokej, ima mrtvih! /UZNEMIRUJUĆI VIDEO/\nNojen Hoang Nam je desetogodišnji dečak koji polako postaje poznat zbog svog neobično mišićavog tela.\nTadej Pogačar postao prvi biciklista sa ovih prostora koji je trijumfovao na najprestižnijoj trci na svetu\nLegenda NFL-a Džo Montana je imao prilično neprijatnu scenu u subotu javlja TMZ pošto mu je u dom upala provalnica.


šta – Navijaci\nHome > Posts tagged "šta"\n- Oktober 23, 2020 Oktober 23, 2020 08\nRTS :: Šta je problem Luke Jovića\nFudbalska reprezentacija Srbije napredovala je za jednu poziciju i na danas objavljenoj rang-listi Međunarodne fudbalske federacije (FIFA) zauzima 30. mesto. Reprezentacija Srbije na 30. mestu ima 1.489 bodova, tri više u odnosu na prošlu listu.Ekipa Ljubiše Tumbakovića je u prethodnom periodu pobedila\nMnogo pažnje izazvao je transfer najboljeg strelca Partizana Umara Sadika u špansku Almeriju, poslednjih dana prelaznog roka. Crno-beli su se odrekli njegovih usluga za pet miliona evra, ali uz mogućnost da zarade još četiri ako Almerija izbori plasman u Primeru, uz određeni Sadikom\n- Oktober 20, 2020 Oktober 20, 2020 016\n“SE***ALNOST JE JAKO BITNA I MNOGI TO IZGUBE U DUGIM VEZAMA!” Jelena Đoković otvorila dušu, govorila o delima koja su joj promenila život, evo šta je preporučila damama u Srbiji! /VIDEO/\n- Oktober 20, 2020 Oktober 20, 2020 010\nPartizan – Šta se, zapravo, dogodilo na relaciji Šćepanović-Tomas?\n- Oktober 20, 2020 Oktober 20, 2020 03\nEkipa Partizana je u sve većim kadrovskim problemima zbog povreda Vila Mozlija i Ognjena Jaramaza, ali ono što može da raduje navijače Partizana je to da se Rašon Tomas vratio u tim posle kraćeg ''hlađenja'' zbog nesuglasica sa trenerom Vladom Šćepanovićem tokom meča


“DORA” kuva najbolji pasulj – TV Kikinda\n“DORA” kuva najbolji pasulj\n“Iđoška pasuljijada” održana u pripremi jela, koje je poreklom iz Meksika, a u Srbiju je uvezen iz Italije u 17.veku, organizovana je prvi put. Manifestaciju su pokrenili članovi Udruženja “Treće doba”, a okupili su prijatelje udruženja, kao i meštane sela. Kako je objasnio predsednik “Trećeg doba”, Stojan Kolompar, namera je bila da se na ovakav način pripadnici takozvenog trećeg doba što više aktiviraju:\n–Osim ekipe domaćina, na prvoj “Iđoškoj pasuljijadi” u pripremi čorbastog pasulja svoje znanje pokazali su i kuvari iz Sajana, Padeja, Ostojićeva, Novih Kozaraca. Drago mi je što je ovakav odziv , a to govori o potrebi ljudi, koji su u određenim godinama da se okupljaju i druže.\nKako bi odgovorili potrebama organizacije ovakve manifestacije, u kojoj je bilo više od sto učesnika potrebna je saradnja i razumevanje od strane MZ. Druženje, ali i način da se pokaže da se kuvanje uči i doteruje iz godine u godinu bio je dovoljan razlog da manifestacija uspe. Manifestacija, kakva god da je u pitanju, ne može da protekne bez čuvenih iđoških krofni. Starinskom metodom bez pomagala i novih recepata miris sveže ispečenih krofni ispunio je glavnu iđošku ulicu.\nNakon završene manifestacije i ručka za sve takmičare podeljene su i diplome. Prema mišljenju sudija, prvo mesto osvojili su članovi kikindskog udrženja “Dora” i akcijaški pasulj, druga nagrada je otišla iđoškoj “Šasli” dok je treće mesto sovojila mađarska huhinja iz Sajana.\n7 maja, 2018 Rubin Rubin\n← Kikinđani će šetnjom obeležiti Međunarodni dan fizičke aktivnosti Sećanje na kikindske internirce →


O upisu – Page 2 – JUSMŠ "Ivan Goran Kovačić"\nTrenutna Rang lista učenika za upis u I razred za utorak, 18.6.2019. godine\nOvo je samo trenutna rang lista, i ne garantuje da će učenici koji su trenutno „iznad crte“ biti i dalje tamo nakon što se predaja dokumenata na Konkurs završi. Kandidati se savjetuju da provjere svoju...\nTrenutna Rang lista učenika za upis u I razred za ponedeljak, 17.6.2019. godine\nRješenje o utvrđivanju minimalnog broja bodova potrebnih za upis\nUtvrđen je minimalan broj bodova za upis u prvi razred gimnazije i četvorogodišnjih stručnih škola. Minimalan broja bodova za: Opštu gimnaziju i odjeljenje specijalističke gimnazije – 60 bodova Četvorogodišnje stručne škole – 48 bodova...\nPrijava na Konkurs podnosi se školi od 17. do 21 juna 2019. godine. Učenici mogu konkurisati za: GIMNAZIJA Opšta gimnazija 2 odjeljenja 56 učenika Odjeljenje filološke gimnazije 1 odjeljenje 28 učenika Turizam, trgovina...\nRang lista naknadnog Konkursa upisa učenika u prvi razred u avgustovskom roku\nUčenici koji su Konkurisali za obrazovni program GASTRONOM su primljeni i dužni su da potvrde upis utorak, 21. avgusta u pedagoškoj službi škole. Učenici koji su konkurisali za obrazovne programe KONOBAR i PRODAVAČ, informaciju...


Početna Grupni treninzi Aerocombat\nAerocombat je mješavina vlastite snage, umijeća samoodbrane, plesa i boksa u kombinaciji sa dobrom muzikom. Aerocombat je jednostavna vježba sa elementima karatea, tekvandoa, boksa, hip-hop plesa, vježbi sa tegovima i sve to prekombinovano u jedno. Aerocombat pruža kako povećanje snage, poboljšanje kardiovaskularnih sposobnosti, jačanje zglobova, poboljšanje balansa i koordinacije.\nU suštini je više atletska vježba nego tradicionalni čas aerobika. Polaznici Aerocombat-a su pod manjim pritiskom da vježbe koje izvode moraju biti savršene jer udarci koje izvode su prilagođeni vlastitoj brzini i visini. Časovi se održavaju uz kombinaciju pop i tehno muzike ili brze pop muzike.\nAerocombat je vježba koja ljude uči kako da komuniciraju sa tijelom. Spoznavajući kako um upravlja duhom može se naučiti kako funkcionišu tjelesni mehanizmi.\nAerocombat kao program kombinuje najbolje vježbe različitih disciplina kako bi se pružila jedna potpuna vježba. Aerocombat je kombinacija samopouzdanja i poznavanja borilačkih vještina, preciznosti i snage u boksu kao i sklada i plesnog ritma.\nAerocombat je pogodan trening za žene i muškarce!


Njemački mediji: BiH postaje zavisna od Kine i udaljava se od EU - informativa.ba\nBiznis Njemački mediji: BiH postaje zavisna od Kine i udaljava se od EU\nNjemački mediji: BiH postaje zavisna od Kine i udaljava se od EU\n06 Apr 2019 09:03\nBosna i Hercegovina namjerava da uz pomoć Kine gradi termoelektranu "Tuzla 7". To bi BiH moglo skupo da košta, pišu njemačke novine, prenosi Deutsche Welle.\nFrankfurtski list ocjenjuje da oba susreta zasjenjuju vijesti da se "istočna Evropa sve više otuđuje od EU i okreće Narodnoj Republici (Kini)". Kao primjer, navodi se izgradnja termoelektrane na ugalj "Tuzla 7". Projekat je vrijedan 920 miliona evra, od čega dvije trećine pokriva kredit kineske državne banke Eksimbank, a jednu trećinu Elektroprivreda BiH. Parlament Federacije BiH odlučio je da dâ garancije za taj kredit vredan 614 miliona evra.\nOznake: #EU #Kina #BiH #Njemačka


DELEGACIJA VLADE RS U VAŠINGTONU RAZGOVARALA SA RUKOVODSTVOM MMF-A I SVJETSKE BANKE\nDelegacija Vlade Republike Srpske, u okviru proljećne skupštine Međunarodnog monetarnog fonda (MMF) i Svjetske banke koja se održava u Vašingtonu, nastavila je razgovore sa rukovodstvom ovih međunarodnih finansijskih institucija.\nNa sastanku predstavnika Vlade Republike Srpske sa upravnom direktorkom Svjetske banke Sri Mulijani Indravati i potpredsjednikom Svjetske banke za Evropu i centralnu Aziju Sirilom Milerom, razgovarano je o započetim projektima i budućoj saradnji sa Svjetskom bankom i reformskim mjerama koje provodi Vlada Republike Srpske, s ciljem unapređenja poslovne klime.\nRazgovarano je i o reformi javne uprave, zdravstvenog i željezničkog sektora, te aktivnostima u vezi pružanja podrške u provođenju inoviranog programa podsticaja zapošljavanju.\nDelegacija Vlade Srpske podsjetila je na dobru saradnju sa predstavnicima Svjetske banke i podršku koju ova međunarodna finansijska organizacija pruža Republici Srpskoj u različitim oblastima.\nNaglašeno je da su sastanci u Vašingtonu sa rukovodstvom međunarodnih finansijskih institucija dobra prilika da Vlada Republike Srpske predstavi svoj program ekonomskih reformi, koji je planiran Programom rada Vlade i Ekonomskom politikom za 2016. godinu.\nIzvor: Press služba Vlade Srpske, 17.04.2016.